open-index/open-wikipedia-markdown huggingface dataset:
ഉസ്താദ് അലാവുദ്ദീൻ ഖാൻ

ഇന്ത്യൻ സംഗീതത്തിലെ വിസ്മയം എന്നു വിശേഷിപ്പിക്കാവുന്ന ഒരു അതുല്യ പ്രതിഭയായിരുന്നു **ഉസ്താദ് അലാവുദ്ദീൻ ഖാൻ** (1862 – 1972). ഒരു നൂറ്റാണ്ടിലധികം കാലം നീണ്ടുനിന്ന ആ സംഗീത ജീവിതം ഇന്ത്യൻ സംഗീതത്തിന്‌ നൽകിയ സംഭാവനകൾ വിലമതിക്കാനാവാത്തതാണ്. ഇരുനൂറിലധികം വ്യത്യസ്ത വാദ്യ ഉപകരണങ്ങൾ കൈകാര്യം ചെയ്യാനറിയമായിരുന്ന അലാവുദ്ദീൻ ഖാൻ തന്റെ ജീവിത കാലത്ത് ഒരു അത്ഭുത പ്രതിഭാസം തന്നെയായിരുന്നു.സംഗീതത്തിലും ജീവിതത്തിലും സൂഫി സംസ്ക്കാരം പിൻപറ്റിയിരുന്ന അദ്ദേഹത്തിന്റെ ജീവിതകാലം ഇന്ത്യൻ സംഗീതത്തിന്റെ സുവർണ്ണയുഗമായിരുന്നു. പണ്ഡിറ്റ് രവിശങ്കറുൾപ്പെടെയുള്ള പ്രഗല്ഭരായ ശിഷ്യനിരയെ വാർത്തെടുത്തതിലൂടെ തന്റെ സംഗീതം കാലഘട്ടങ്ങൾക്കതീതമായി നിലകൊള്ളുമെന്നദ്ദേഹം തെളിയിച്ചു.

## ജീവിത രേഖ
അവിഭക്ത ബംഗാളിലെ ബ്രാമൻപുരയിൽ ശിബ്പൂർ ഗ്രാമത്തിലാണ്‌ 1862-ൽ ഉസ്താദ് അലാവുദ്ദീൻ ഖാൻ ജനിച്ചത്. ധാരാളം ഭൂസ്വത്തുക്കളുള്ള ഒരു കർഷക കുടുംബത്തിലെ അംഗമായ അലാവുദ്ദീൻ ഖാന്റെ പിതാവ് സാധു ഖാൻ എന്ന പേരിലറിയപ്പെട്ടിരുന്ന സബ്ദാർ ഹുസ്സയിൻ ഖാൻ ആയിരുന്നു. നന്നായി സരോദ് വായിക്കുമായിരുന്ന സാധു ഖാനും ആലാവുദ്ദീന്റെ മൂത്ത സഹോദരനായ അഫ്താബ് ഖാനുമാണ്‌ ചെറുപ്പത്തിൽ അദ്ദേഹത്തിന്റെ സംഗീത വാസനയെ പ്രചോദിപ്പിച്ചത്. എട്ടാമത്തെ വയസ്സിൽ വീട്ടിൽനിന്നും ഒളിച്ചോടിയ അലാവുദ്ദീൻ ബംഗാളി നാടോടി നാടക സംഘമായ 'ജത്ര'യിൽ ചേർന്നു.പിന്നീട് കൽക്കത്തയിലേക്ക് പോയ അദ്ദേഹം നുലോഗോപാൽ എന്നറിയപ്പെട്ടിരുന്ന പ്രസിദ്ധ സംഗീതഞനായ ഗോപാലകൃഷ്ണ ഭട്ടാചാര്യയുടെ ശിഷ്യത്തം സ്വീകരിച്ച് വായ്പ്പാട്ട് അഭ്യസിക്കാൻ ആരംഭിച്ചു. അധികം താമസിയാതെ കൽക്കത്തയിൽ പ്ലേഗ് പടർന്ന് പിടിക്കുകയും നുലൊഗോപാൽ ആ പകർചവ്യാധിയിൽ മരണമടയുകയും ചെയ്തു.

നുലോഗോപാലിന്റെ അപ്രതീക്ഷിത മരണം സംഗീത പഠനം മുടക്കിയെങ്കിലും ആലാവുദ്ദീൻ പിന്മാറാൻ തയ്യാറായിരുന്നില്ല. ഉപകരണ സംഗീതത്തിന്റെ മാസ്മരികതയിലേക്ക് ആകർഷിക്കപ്പെട്ട അദ്ദേഹം ആവഴിക്ക് തന്റെ സംഗീത ജീവിതത്തെ തിരിച്ചുവിട്ടു. കൽക്കത്തയിലെ വിവിധ ഗുരുക്കന്മാരിൽ നിന്നായി വിവിധ വാദ്യോപകരണങ്ങളിൽ അദ്ദേഹം പരിശീലനം നേടി. സ്വാമി വിവേകാനന്ദന്റെ സഹോദരനും കൽക്കത്തയിലെ പ്രശസ്ത്മായ സ്റ്റാർ തിയറ്ററിലെ സംഗീത സംവിധായകനുമായ അമൃതലാൽ ഉൾപ്പെടെ നിരവധി ഗുരുക്കന്മാരുടെ കീഴിൽ അദ്ദേഹം ഈ കാലഘട്ടത്തിൽ പരിശീലനം നേടുകയുണ്ടായി. ഗോവക്കരനായ റൊബർട്ട് ലോബോയിൽ നിന്നും പാശ്ചാത്യ രീതിയിൽ വയലിൻ അഭ്യസിക്കാനും അദ്ദേഹത്തിന്‌ അവസരം ലഭിച്ചു. പിയാനൊ, ഷെഹനായ്, ക്ലാരനറ്റ് തുടങ്ങി മിക്ക വാദ്യോപകരണങ്ങളിലും പ്രാവിണ്യം നേടാൻ അദ്ദേഹത്തിന്‌ സാധിച്ചു.തുടർന്ന് കൽക്കത്തയിലെ വിവിധ തിയറ്ററുകളിലും ഓപ്പറാ ഹൗസുകളിലും ഉപകണസംഗീത വിദഗ്ദ്ധനായി അദ്ദേഹം പ്രവർത്തിക്കാൻ തുടങ്ങി. 

പ്രശസ്ത സംഗീതജ്ഞ അന്നപൂർണ്ണാദേവി ഇദ്ദേഹത്തിന്റെ മകളാണ്.

വിഭാഗം:പത്മഭൂഷൺ പുരസ്കാരം ലഭിച്ചവർ

വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:സരോദ് വിദ്വാന്മാർ
വർഗ്ഗം:സിത്താർ വാദകർ
മൂട്ട

സിമിസിഡേ കുടുംബത്തിൽപ്പെട്ട ഒരു ചെറിയ പരാദജീവിയാണ് **മൂട്ട**. മനുഷ്യരുടെയും മറ്റ് ഉഷ്ണരക്ത ജീവികളുടെയും രക്തം കുടിച്ചാണ് ഇവ ജീവിക്കുന്നത്. പ്രത്യേകിച്ച് കട്ടിലുകളുടെയും മെത്തയുടെയും അരികിൽ ധാരാളമായി കാണപ്പെടുന്നു. മൂട്ടകളെ നശിപ്പിക്കാൻ മൂട്ട നശീകരണ മരുന്നുകൾ ലഭ്യമാണ്. മരുന്നുകൾ ഉപയോഗിക്കാതെയും മൂട്ടകളെ നശിപ്പിക്കാം. തിളച്ച വെള്ളം കട്ടിലിന്റെ പഴുതിലൂടെ ഒഴിക്കുകയും  പുതപ്പ് തലയിണ കവർ ഇവ തിളച്ച വെള്ളത്തിൽ മുക്കിയെടുക്കുകയും കിടക്ക തലയിണ പായ കൾ എന്നിവ കടുത്ത വെയിലിൽ ഏറെ നേരം നിരത്തി വക്കുകയും ചെയ്യണം. ചുവരുകളിലെ പഴുതുകൾ അടക്കുക. പകൽ സമയങ്ങളിൽ മൂട്ടക്ക് ഒളിച്ചിരിക്കാനുള്ള സാഹചര്യങ്ങൾ ഒഴിവാക്കുക. ഏകദേശം ആയിരം വർഷത്തോളമായി ഇതിനെ പരോപജീവിയായ് (മറ്റൊരാളെ ആശ്രയിചു ജീവിക്കുന്നത് അതായത് മനുഷ്യനെ)അറിയപ്പെടുന്നു. യൂറോപ്പിലും അമേരിക്കയിലും 1940 മുതൽ നിർമ്മാർജ്ജനം ചെയ്യപ്പെട്ട ഈ ജീവി ഈ അടുത്ത അതായത് ഏകദേശം 1995 മുതൽ ആണ് വീണ്ടും വ്യാപകമായി കാണാൻ തുടങ്ങിയത്.

## ശരീര ഘടന
ചുവപ്പ് കലർന്ന കാപ്പി നിറം ആണ് ഇവയ്ക്ക്.  ദേഹത്ത് നിറയെ സൂക്ഷ്മമായ രോമങ്ങൾ ഉണ്ട്. പൂർണ്ണ വളർച്ച എത്തിയ ഒരു മൂട്ടക്ക്  4 - 5 മി.മി നീളവും, 1.5 - 3 മി.മി വിതിയും കാണും.
 

വർഗ്ഗം:ഷഡ്‌പദങ്ങൾ
വർഗ്ഗം:പരാദങ്ങൾvvs
പാറ്റ

ഏതാണ്ട് 320 ദശലക്ഷം വർഷങ്ങൾക്ക് മുൻപ് തന്നെ ആവിർഭവിച്ച കാർബണീഷ്യസ് കാലഘട്ടത്തിലെ ഏറ്റവും പുരാതനമായ ഒരു ജീവി വർഗമാണ് പാറ്റകൾ(കൂറകൾ). പക്ഷെ ആദ്യകാല പൂർ‌വികരിൽ ആന്തരിക ഓവിപോസിറ്ററുകളിൽ ഇല്ലായിരുന്നു. പാറ്റകൾ മറ്റു സമാന ഇതര ജീവിയ്ക്കളെ പോലെ, വലിച്ചു കുടിക്കുന്നതിനുള്ള പ്രത്യേക വായ്‌ഭാഗമോ മറ്റോ ഇല്ലാത്ത സാധാരണ ജീവിയാണ് . 

പറക്കാനും നടക്കാനും സാധിക്കുന്ന ഒരു ചെറുപ്രാണിയാണ് **പാറ്റ** അഥവാ** കൂറ** . ഇവ പകർച്ചവ്യാധികൾ പകർത്തുന്ന ജീവികളിൽ ഉൾപ്പെട്ടതാണ്. ഇവ ലോകത്തിൽ 30 തരത്തിൽ ഉണ്ടെന്ന് കണ്ടെത്തിയിട്ടുണ്ട്. പാറ്റകളിൽ ഏറ്റവും നന്നായി അറിയപെടുന്ന ഇനം അമേരിക്കൻ പാറ്റയാണ് . അമേരിക്കയാണ് ഇവയുടെ ജന്മദേശമെന്നു കരുതുന്നു.

## പേരുകൾ
Cockroach എന്നാണ് ഈ ഷഡ്പദത്തിന്റെ ആംഗലേയനാമം. ഉത്തരകേരളത്തിൽ ഈ പ്രാണി *കൂറ* എന്നപേരിലറിയപ്പെടുന്നു. എന്നാൽ ദക്ഷിണകേരളത്തിൽ *പാറ്റ* എന്ന പേരിനാണ് പ്രചാരം. പാറ്റ എന്ന പദം ഉത്തരകേരളത്തിൽ ഷഡ്പദങ്ങൾക്ക് പൊതുവായി ഉപയോഗിക്കുന്നതാണ്. ദക്ഷിണകേരളത്തിലാകട്ടെ കൂറ എന്ന പദത്തിന് കീറിയ/മുഷിഞ്ഞ തുണി എന്ന അർത്ഥമാണ്.

## ശരീരഘടന
പാറ്റയുടെ അസ്ഥികൂടം (ബാഹ്യാസ്ഥികൂടം) ശരീരത്തിനു പുറത്തു സ്ഥിതിചെയ്യുന്നു. കൈയ്റ്റിൻ എന്ന രാസവസ്തുവാലാണിത് നിർമ്മിക്കപ്പെട്ടിരിക്കുന്നത്.

## ആവാസവ്യവസ്ഥകൾ
നമ്മുടെ വീടുകളിലും പരിസരത്തും മറ്റും കാണപ്പെടുന്ന പലപ്പോഴും നാം നിസ്സാരമെന്നു തള്ളിക്കളയുന്ന ഒരു ഷഡ്പദം ആണ് പാറ്റ . വളരെയേറെ ചരിത്ര പാരമ്പര്യമുള്ള ഒരു ജീവിയാണ് പാറ്റ .നമുക്കും  മുൻപേ ഈ ഭൂമുഖത്ത് ഉത്ഭവിച്ചവയാണ് ഇവ. ജുറാസിക് കാലം  മുതൽക്കേ  ഇവ ഈ ഭൂമിയിൽ കാണപ്പെട്ടിരുന്നു.
## പൊതുജനാരോഗ്യ  പ്രാധാന്യം
നമ്മുടെ അടുക്കളയിലെയും തീൻ മേശയിലെയും , രാത്രി സന്ദർശകനായ  ഈ പ്രാണി പകൽ സമയങ്ങളിൽ ഒളിച്ചിരിക്കുന്നത്  ഓടകളിലും, ഓവുകളിലും, ചാലുകളിലും, വിടവുകളിലും മറ്റ് ഇരുട്ടുള്ള സ്ഥലങ്ങളിലും ആണ്. ശരിയായി  സംരക്ഷിക്കാത്ത കക്കൂസും സെപ്ടിക് ടാങ്കും ഒളിച്ചിരിക്കാനും ഭക്ഷണത്തിനും ആയി ഈ പ്രാണികൾ ഇഷ്ടപ്പെടുന്നു .ഇവയുടെ വദന ഭാഗങ്ങളിൽ, ശരദിയിൽ, വിസർജ്യത്തിൽ ; എന്തിന് ,ശരീരം ആസകലം   രോഗാണുക്കൾ  കാണപ്പെടുകയും  ചെയ്യാം. രോഗാണുക്കൾക്ക്  ഇവയുടെ ശരീരത്തിൽ രൂപ മാറ്റം ഒന്നും സംഭവിക്കുന്നില്ല . പക്ഷെ, മെക്കാനിക്കൽ   ആയി  നമ്മുടെ ഭക്ഷണത്തിലും പാനീയങ്ങളിലും ഇവ രോഗാണുക്കളെ  സംക്രമിപ്പിക്കുന്നു .   അങ്ങനെ , ഈച്ചകളെപ്പോലെ , കോളറ, വയറിളക്കം , വയറുകടി , സന്നിപാത ജ്വരം , എ -മഞ്ഞപ്പിത്തം, പിള്ളവാതം, ചില വിര ബാധ തുടങ്ങി എച്ച് 1  എൻ 1  പനിവരെ   പകർത്തുവാൻ  പാറ്റകൾക്ക്  സാധിക്കും .    ആഹാരം  തേടി ആണ് പാറ്റകൾ  നമ്മുടെ ആവാസ വ്യവസ്ഥയിൽ  എത്തപ്പെടുന്നത്. പ്രത്യേകിച്ചു, രാത്രി ഭക്ഷണശേഷം പാത്രങ്ങൾ കഴുകി   വൃത്തി ആക്കിയും, ഭക്ഷണവും  അവശിഷ്ടങ്ങളും   അടച്ചു  സൂക്ഷിച്ചും പാറ്റകളെ  ഒഴിവാക്കാം.

## ചിത്രശാല

ചിത്രം:പാറ്റ.JPG|പാറ്റ


## അവലംബം

## പുറത്തേക്കുള്ള കണ്ണികൾ

* Blattodea Species File Online world catalogue of cockroaches.
* Online book about cockroaches 
* Allpet Roach Forum  Cockroach community/hobby forum, established 1998.
* The Cockroach Forum Cockroach discussion forum.
* Blattodea Culture Group  Cockroach information and details about a society for the study of cockroaches which was established in 1986.
* Order Blattodea (Cockroaches), Exploring California Insects  photos of a few California species
* Cockroach health threats 
* UC Davis on cockroaches
* The cockroach FAQ
* Cockroach Pest Control Information - National Pesticide Information Center
* Harvard University fact sheet on American cockroaches 

വർഗ്ഗം:ഷഡ്‌പദങ്ങൾ
വർഗ്ഗം:പാറ്റകൾ
ധാര (ആയുർവേദം)

കേരളത്തിൽ പുരാതനകാലം മുതല്‌ക്കേ നടത്തിവരുന്നതും വളരെ ഫലം കാണുന്നതുമായ  ആയുർവേദ ചികിത്സാരീതികളിൽ ഒന്നാണ് **ധാര**. തക്രം(മോര്‌), തൈലം, നെയ്യ്, പശുവിൻപാൽ, ഇളനീർവേള്ളം, പച്ചവെള്ളം, കാടി, കഷായം തുടങ്ങിയ പല ദ്രവ്യങ്ങൾ കൊണ്ടും ധാര നടത്താറുണ്ട്. ധാര ശിരസ്സിൽ ചെയ്യുമ്പോൾ “മൂർദ്ധധാര“ എന്നും, ശരീരം ഒട്ടാകെ നടത്തുമ്പോൾ “സർവാംഗധാര “ എന്നും, ദേഹത്ത് ഒരു പ്രത്യേക ഭാഗത്ത് ചെയ്യുമ്പോൾ “ഏകാംഗധാര“ എന്നും പറയുന്നു. പഞ്ചകർമ്മങ്ങളായ വമനം,വിരേചനം,നസ്യം,നിരൂഹം(കഷായ വസ്തി),ആസ്ഥാപനം(സ്നേഹ വസ്തി)എന്നിവകൾക്ക് പൂർവ്വ കർമ്മമായ സ്വേദനത്തിൽ വരുന്നതാണിത്. 

## വേണ്ട ഉപകരണങ്ങൾ

ഏത് ധാരക്കും പാത്തി(തോണി), ധാരച്ചട്ടി, ധാരാദ്രവ്യം മുതലായ ഉപകരണങ്ങൾ ആവശ്യമുണ്ട്.
### ധാരപ്പാത്തി
ഇത് ദേവതാരം, ചരളം, കൂവളം, വേങ്ങ, പ്ലാവ് മുതലായവ കൊണ്ട് ഉണ്ടാക്കാൻ വിധിയുണ്ടെങ്കിലും കാഞ്ഞിരം അല്ലെങ്കിൽ പ്ലാവ് കൊണ്ടോ ആൺ സാധാരണയായി നിർമ്മിക്കുന്നത്. ഇപ്പോൾ ഫൈബറിലും നിർമ്മിക്കുന്നുണ്ട്. ധാരപ്പാത്തിക്കു നാലു കോൽ നീളവും ഒരു കോൽ വീതിയും വേണം. തലഭാഗത്ത് തലവയ്‌ക്കാൻ കുറച്ചുയർത്തിയും പിന്നിലായി ധാരാദ്രവം തളം കെട്ടി നിൽക്കാൻ വിധത്തിൽ ഒരു കുഴിയും വേണം. കാൽകൽ ഭാഗത്ത് ദ്രവം ഒഴുകി വീഴാൻ  ദ്വാരവും വേണം. പാത്തി എടുത്തുകൊണ്ട് പോകാനായി നാലു മൂലയിലും പിടി വേണം.

### ധാരച്ചട്ടി
ധാരപ്പാത്തിയോളം തന്നെ പ്രധാനമാണ്‌ ധാരച്ചട്ടിയും. കളിമണ്ണ് കൊണ്ടുണ്ടാക്കിയ ചട്ടി തന്നെയാൺ ധാരയ്ക്ക് ഉത്തമം. ചില ദ്രവ്യങ്ങൾ  ലോഹപാത്രങ്ങളിൽ ആക്കുമ്പോൾ കേടുവരാൻ ഇടയുള്ളതു കൊണ്ടാണ്‌ മണ്ണ് കൊണ്ടുള്ള ചട്ടി ഉത്തമം എന്നു പറയുന്നത്. നാലിടങ്ങഴി കൊള്ളാവുന്ന വലിപ്പവും ഉരുളിയുടെ ആകൃതിയും ഉണ്ടായിരിക്കണം. ചട്ടിയുടെ നേരേ നടുവിൽ  ചെറുവിരൽ കടക്കത്തക്കവണ്ണം ഒരു ദ്വാരം വേണം. നാലുവിരൽ നീളത്തിലുള്ള ഒരു കോലിൽ തിരി കെട്ടി, ഒരു ചിരട്ടയുടെ കണ്ണിൽക്കൂടി എടുത്ത് ധാരച്ചട്ടിയുടെ ദ്വാരത്തിൽക്കൂടി പുറത്തേക്കു എടുക്കുന്നം. ഇതു നല്ല ഉറപ്പുള്ള കയറുകൊണ്ട് വരിഞ്ഞ് ആവശ്യാനുസൃതം താഴ്ത്താനും പൊക്കാനും കഴിയും.

## ദ്രവ്യങ്ങൾ
### തക്രധാര
മോരിൽ നെല്ലിക്കക്കഷായം ചേർത്ത് ചെയ്യുന്ന ധാരയാണ്‌ തക്രധാരയെന്നു പറയുന്നത്. തലക്ക് ധാര ചെയ്യാനായി ഇന്നു കൂടുതൽ പ്രചാരമുള്ളത് തക്രധാരയാണ്‌.
### ക്ഷീരധാര
ക്ഷീരധാരക്ക് പശുവിൻപാലാണ്‌ സാധാരണയായി ഉപയോഗിച്ചുവരുന്നത്. കറന്നെടുത്ത പാൽ ചൂടാറുന്നതിനു മുമ്പ് രോഗാനുസരേണ കർപ്പൂരം, ഗോരോചനം, ചുക്ക്  ഇവ തനിച്ചോ എല്ലാം കൂടിയോ അരച്ചുകലക്കി ധാര ചെയ്യാവുന്നതാൺ. 
### സ്‌തന്യധാര
മുലപ്പാലു കൊണ്ട് ചെയ്യുന്ന ധാരയാൺ സ്‌തന്യധാര. പ്രസവിച്ചു മൂന്ന് മാസം കഴിഞ്ഞതും രോഗമില്ലാത്ത സ്ത്രീയുടെ ശുദ്ധമായ മുലപ്പാലിൽ കർപ്പൂരം, ഗോരോചനം, കുങ്കുമം മുതലായ ഏതെങ്കിലും  യുക്തം പോലെ പൊടിച്ചു ചേർത്തു വിധി പ്രകാരം ധാര ചെയ്യണം. 
### സ്‌നേഹധാര
തൈലം, മജ്ജാ, വസാ, ഘൃതം എന്നീ നാലുതരം സ്‌നേഹങ്ങൾ തനിച്ചും കൂട്ടിചേർത്തും രോഗാനുസരേണ ഉപയോഗിക്കാം. ഉപയോഗിച്ച സ്‌നേഹം വീണ്ടും പിറ്റേ ദിവസം ഉപയോഗിക്കാൻ പാടില്ല. ധാരക്കുള്ള സ്‌നേഹം അന്നന്ന് മാറുന്നതാണ്‌ ഉത്തമം.

## വിവിധ തരം
* മൂർദ്ധധാര അഥവാ ശിരോധാര
* സർവ്വാംഗധാര
* ഏകാംഗധാര
* നേത്രധാര

വർഗ്ഗം:ആയുർവേദ ചികിത്സാരീതികൾ
ഘാഗ്ര നദി

നേപ്പാളിലൂടെയും വടക്കേ ഇന്ത്യയിലൂടെയും ഒഴുകുന്ന ഒരു നദിയാണ്** ഘാഗ്ര**. നേപ്പാളി‍ലും ടിബറ്റിലും **ഗോഗ്ര**, **കർനാലി** എന്നീ പേരുകളിലാണ് അറിയപ്പെടുന്നത്. രാമായണത്തിൽ കാണുന്ന സരയു നദി ഘാഗ്ര തന്നെയാണെന്നും അതിന്റെ പോഷക നദിയാണെന്നും രണ്ട് വാദങ്ങളുണ്ട്. ഗംഗാ നദിയുടെ ഏറ്റവും നീളമേറിയ പോഷകനദികളിൽ ഒന്നാണ് ഘാഗ്ര. ഏകദേശം 917 കിലോമീറ്റർ(570 മൈൽ) നീളമുണ്ട്. ഉത്തർ പ്രദേശിലെ പ്രധാന വാണിജ്യ നദീ പാതകളിൽ ഒന്നാണിത്. 

## ഉദ്ഭവസ്ഥാനം
ടിബറ്റിലെ ഹിമാലയ പർ‌വതത്തിന്റെ തെക്കൻ ചെരുവിലാണ് ഘാഗ്രയുടെ ഉദ്ഭവം. സമുദ്രനിരപ്പിൽ‌നിന്ന് ഏകദേശം 13000 അടി(3962 മീറ്റർ) ഉയരത്തിലാണ് ഈ പ്രദേശം.

## പ്രയാണം
നേപ്പാളിൽ കർനാലി എന്ന പേരിൽ ‍തെക്ക് ദിശയിൽ ഒഴുകുന്നു. ഉത്തർ പ്രദേശ് സംസ്ഥാനത്തിൽ തെക്ക് ദിശയിൽ ഒഴുകി ചപ്ര പട്ടണത്തിലെത്തുന്നു. അവിടെവച്ച് ഘാഗ്ര ഗംഗയോട് ചേരുന്നു.

## നദീതീരത്തെ പ്രധാന പട്ടണങ്ങൾ
*ഫൈസാബാദ്
*അയോധ്യ
*റ്റണ്ട

വർഗ്ഗം:നേപ്പാളിലെ നദികൾ
വർഗ്ഗം:ഉത്തർപ്രദേശിലെ നദികൾ
വർഗ്ഗം:തിബെത്തിലെ നദികൾ
ജനുവരി 16

ഗ്രിഗോറിയൻ കലണ്ടർ പ്രകാരം **ജനുവരി 16** വർഷത്തിലെ 16-ആം ദിനമാണ്. വർഷാവസാനത്തിലേക്ക് 349 ദിവസങ്ങൾ കൂടിയുണ്ട് (അധിവർഷങ്ങളിൽ 350).

## ചരിത്രസംഭവങ്ങൾ

* 1556 &ndash; ഫിലിപ് രണ്ടാമൻ സ്പെയിന്റെ രാജാവായി.
* 1558 &ndash; ബ്രിട്ടീഷ് പാർലമെന്റ് റോമൻ കത്തോലിക്കൻ മതം നിയമവിരുദ്ധമാക്കി.
* 1761 &ndash; ബ്രിട്ടീഷുകാർ ഫ്രഞ്ചുകാരിൽ നിന്നും പോണ്ടിച്ചേരി പിടിച്ചെടുത്തു.
* 1780 - അമേരിക്കൻ വിപ്ലവ വാർ: കേപ്പ് സെന്റ് വിൻസെന്റ് യുദ്ധം.
* 1847 - ജോൺ സി. ഫ്രെമോണ്ട് കാലിഫോർണിയ ഭൂപ്രദേശത്തിലെ പുതിയ ഗവർണറായി നിയമിതനായി.
* 1909 &ndash; ഏണസ്റ്റ് ഷാക്ക്ല്ട്ടൺ ദക്ഷിണധ്രുവം കണ്ടെത്തി.
* 1920 - ഫ്രാൻസിലെ പാരീസിലുള്ള ലീഗ് ഓഫ് നേഷൻസ് അതിന്റെ ആദ്യ കൗൺസിൽ യോഗം ചേർന്നു.
* 1979 - അവസാന ഇറാൻ ഷാ ഇറാനിൽ നിന്നും തന്റെ കുടുംബത്തോടൊപ്പം ഈജിപ്തിലേക്കു പലായനം ചെയ്തു.
* 2006 - ലൈബീരിയയുടെ പുതിയ പ്രസിഡന്റായി എലൻ ജോൺസൺ സർലീഫ് സത്യപ്രതിജ്ഞ ചെയ്തു. ആഫ്രിക്കൻ ഭൂഖണ്ഡത്തിലെ ആദ്യവനിതാഭരണാധികാരിയായിരുന്നു അവർ.
* 2016 – ബുർക്കിന ഫാസോയുടെ തലസ്ഥാനമായ ഔഗാഡൗഗൗവിൽ തീവ്രവാദ ആക്രമണത്തിൽ  ബന്ധികളെ മോചിപ്പിക്കുന്നതിനിടയിൽ 126 പേരിൽ 33 പേർക്ക് പരിക്കേല്ക്കുകയും 23 പേർ കൊല്ലപ്പെടുകയും ചെയ്തു.


## ജനനം
## മരണം
* 1957 – തപോവനസ്വാമി
* 1989 – പ്രേംനസീർ
* 1924 – കുമാരനാശാൻ

## മറ്റു പ്രത്യേകതകൾ

വർഗ്ഗം:ജനുവരി 16
ജനുവരി 17

ഗ്രിഗോറിയൻ കലണ്ടർ പ്രകാരം **ജനുവരി 17** വർഷത്തിലെ 17-ആം ദിനമാണ്. വർഷാവസാനത്തിലേക്ക് 348 ദിവസങ്ങൾ കൂടിയുണ്ട് (അധിവർഷങ്ങളിൽ 349).

## ചരിത്രസംഭവങ്ങൾ

* 1377 - മാർപ്പാപ്പാ ഗ്രിഗറി XI  പോപ്പിൻറെ സ്ഥാനം  ആവിഗ്നനിൽ നിന്ന് റോമിലേക്ക് മാറ്റുന്നു.
* 1605 &ndash; ഡോൺ ക്വിക്സോട്ട് പ്രസിദ്ധീകൃതമായി.
* 1773 -ക്യാപ്റ്റൻ ജെയിംസ് കുക്ക് അന്റാർട്ടിക് സർക്കിളിന് തെക്ക് ലക്ഷ്യമാക്കി ആദ്യയാത്ര നടത്തുന്നു.
* 1809 &ndash; സിമോൺ ബൊളിവാർ കൊളംബിയയെ റിപ്പബ്ലിക്കായി പ്രഖ്യാപിച്ചു.
* 1899 - അമേരിക്കൻ ഐക്യനാടുകൾ പസഫിക് സമുദ്രത്തിലെ വേക് ഐലന്റ് ഏറ്റെടുത്തു.
* 1904 - ആന്റൺ ചേക്കോവിലെ ദ് ചെറി ഓർക്കാർഡ് മോസ്കോ ആർട്ട് തിയേറ്ററിൽ പ്രദർശനത്തിന്റെ പ്രമേയം നേടി.
* 1916 &ndash; പ്രൊഫഷണൽ ഗോൾഫേഴ്സ് അസോസിയേഷൻ (പിജി‌എ) രൂപീകൃതമായി.
* 1917 - യുണൈറ്റഡ് സ്റ്റേറ്റ്സ് വിർജിൻ ദ്വീപുകൾക്ക് ഡെന്മാർക്ക് 25 മില്യൻ ഡോളർ നൽകി.
* 1948 &ndash; ഐക്യരാഷ്ട്രസഭയുടെ സുരക്ഷാസമിതിയുടെ ആദ്യ സമ്മേളനം.
* 1950 - ദ ഗ്രേറ്റ് ബാങ്കിന്റെ മോഷണം:ബ ോസ്റ്റണിലെ ഒരു കവചിതവാഹന കാർ കമ്പനിയുടെ ഓഫീസുകളിൽനിന്ന് 2 മില്യൺ ഡോളറിൽ കൂടുതൽ 11 മോഷ്ടാക്കൾ ചേർന്ന് മോഷ്ടിച്ചു.
* 1973 &ndash; ഫെർഡിനാൻഡ് മാർക്കോ ഫിലിപ്പീൻസിന്റെ ആജീവനാന്ത പ്രസിഡന്റായി.
* 2010 - നൈജീരിയയിലെ ജോസ് നഗരത്തിൽ  മുസ്ലീം, ക്രിസ്ത്യൻ വിഭാഗങ്ങൾ തമ്മിലുള്ള സംഘർഷം 200 ലേറെ മരണത്തിനിടയായി.
* 2022-കേരള റൂട്ട്രോണിക്സിന്റെ അധീനതയിൽ കേരളത്തിലെ ആദ്യത്തെ വിജയവീഥി പി എസ് സി പഠനകേന്ദ്രം കൊല്ലം കരുനാഗപ്പള്ളി വള്ളിക്കാവിൽ പ്രവർത്തനം ആരംഭിച്ചു 


## ജനനം
* 1917 &ndash; എം.ജി. രാമചന്ദ്രൻ, രാഷ്ട്രീയനേതാവ്, ചലച്ചിത്രനടൻ

## മരണം
* 2010 &ndash; ജ്യോതിബസു പശ്ചിമബംഗാൾ മുഖ്യമന്ത്രി (ജ. 1914)
* 2017 &ndash;   ജനുവരി 17 

## മറ്റു പ്രത്യേകതകൾ

വർഗ്ഗം:ജനുവരി 17
മേൽപ്പട്ടക്കാരൻ

ക്രൈസ്തവ സഭകളിൽ രൂപതയുടെ (ഭദ്രാസനത്തിന്റെ) അധിപനായ പ്രധാന പുരോഹിതൻ ആണ്  **മേല്പട്ടക്കാരൻ** അഥവാ **ബിഷപ്പ്**. ഈ സ്ഥാനം **എപ്പിസ്ക്കോപ്പാ** അല്ലെങ്കിൽ **അപ്പിസ്കോപ്പ** എന്നും അറിയപ്പെടുന്നു. മേൽനോട്ടക്കാരൻ എന്നർത്ഥമുള്ള *എപ്പിസ്കോപ്പോസ്* എന്ന ഗ്രീക്ക് പദത്തിൽ നിന്നാണ് എപ്പിസ്ക്കോപ്പാ എന്ന പദം ഉണ്ടായിട്ടുള്ളത്.  **മെത്രാൻ**, ബിഷപ്പ്, എപ്പിസ്കോപ്പ എന്നീ വാക്കുകൾ മേല്പട്ടക്കാരൻ എന്നതിൻറെ പര്യായ പദങ്ങളായി മലയാളത്തിൽ ഉപയോഗിച്ച് വരുന്നു. വിവിധ സഭകൾ വിവിധ പേരുകൾ ഉപയോഗിക്കുന്നു എന്ന് മാത്രം.

ക്രൈസ്തവ എപ്പിസ്കോപ്പൽ സഭകളുടെ വിശ്വാസപ്രകാരം ശ്ലൈഹിക പിൻതുടർച്ചാവകാശിയാണ് മേൽപ്പട്ടക്കാരൻ. കത്തോലിക്കാ, കിഴക്കൻ ഓർത്തഡോക്സ്, ഓറിയന്റൽ ഓർത്തഡോക്സ്, കിഴക്കിന്റെ സഭ, മൊറാവിയൻ, ആംഗ്ലിക്കൻ, പഴയ കാത്തലിക്, ചില ലൂഥറൻ പള്ളികൾ, സ്വതന്ത്ര കത്തോലിക്കാ സഭകൾ എന്നിവയ്ക്കുള്ളിൽ, ബിഷപ്പുമാർ അപ്പോസ്തോലിക പിന്തുടർച്ചയ്ക്ക് അവകാശപ്പെടുന്നു.  അപ്പോസ്തലന്മാർ.  ഈ പള്ളികൾക്കുള്ളിൽ, ബിഷപ്പുമാരെ പൂർണ്ണ പൗരോഹിത്യമുള്ളവരും മറ്റ് ബിഷപ്പുമാർ ഉൾപ്പെടെയുള്ള വൈദികരെ നിയമിക്കാൻ കഴിയുന്നവരുമായി കാണുന്നു.  ലൂഥറൻ, ആംഗ്ലിക്കൻ, മെത്തഡിസ്റ്റ്, ചില പെന്തക്കോസ്തൽ ചർച്ചുകൾ എന്നിവയുൾപ്പെടെയുള്ള ചില പ്രൊട്ടസ്റ്റന്റ് പള്ളികളിൽ ബിഷപ്പുമാരും സമാനമായ പ്രവർത്തനങ്ങളിൽ ഏർപ്പെടുന്നു, എന്നിരുന്നാലും എല്ലായ്‌പ്പോഴും ഒരേ രീതിയിൽ അപ്പോസ്‌തോലിക പിന്തുടർച്ചയിലാണെന്ന് മനസ്സിലാക്കാൻ കഴിയില്ല.  അഡീക്കൻ, പുരോഹിതൻ, തുടർന്ന് ബിഷപ്പ് എന്നീ നിലകളിൽ നിയോഗിക്കപ്പെട്ട ഒരു വ്യക്തി, ക്രിസ്തുവിന്റെ ശരീരത്തെ ഭരിക്കാനും പഠിപ്പിക്കാനും വിശുദ്ധീകരിക്കാനും ചുമതലപ്പെടുത്തിയ (ശുശ്രൂഷാ) പൗരോഹിത്യത്തിന്റെ പൂർണത വഹിക്കുന്നതായി മനസ്സിലാക്കപ്പെടുന്നു.  വൈദികരും ഡീക്കന്മാരും അന്ത്യശുശ്രൂഷകരും അജപാലന ശുശ്രൂഷയിൽ തങ്ങളുടെ ബിഷപ്പുമാരെ സഹകരിക്കുകയും സഹായിക്കുകയും ചെയ്യുന്നു.

## വിവിധ മേൽപ്പട്ട സ്ഥാനങ്ങൾ
* എപ്പിസ്കോപ്പ (ബിഷപ്പ്)
* മെത്രാപ്പോലീത്ത (മെത്രാൻ)
* ആർക്കെപ്പിസ്കോപ്പ (ആർച്ചുബിഷപ്പ്)
* കാതോലിക്കോസ്
* പാത്രിയർക്കീസ്
* പാപ്പ

## കത്തോലിക്കാ സഭ
*റോമൻ കത്തോലിക്കാ സഭയിൽ ഒരു രൂപതയുടെ മേൽ പൂർണ അധികാരമുള്ള മെത്രാനെ നിയമിക്കുന്നത് മാർപ്പാപ്പയാണ്. ഓരോ ബിഷപ്പും നേരിട്ട് മാർപ്പാപ്പയോട് വിധേയനായിരിക്കുന്നു. മെത്രാപ്പോലീത്തയ്ക്ക് ഒരു ബിഷപ്പിന് മേൽ നാമമാത്രമായ അധികാരമേയുള്ളു.

*പാത്രിയർക്കൽ (പൂർണ്ണ സ്വയംശീർക) പൗരസ്ത്യ കത്തോലിക്കാ സഭകളിൽ സിനഡിൻറെ ഉപദേശപ്രകാരം പാത്രിയർക്കീസ് മെത്രാനെ നിയമിക്കുന്നു. മെത്രാപ്പോലീത്തമാർക്ക് മറ്റ് ബിഷപ്പുമാരുടെ മേൽ അധികാരമുണ്ട്.

*മേജർ ആർക്കിഎപിസ്ക്കോപ്പൽ (അർദ്ധ-സ്വയംശീർഷക) പൗരസ്ത്യ കത്തോലിക്കാ സഭകളിൽ സിനഡിൻറെ ഉപദേശപ്രകാരം വലിയ മെത്രാപ്പോലീത്ത മാർപ്പാപ്പയുടെ അനുമതിയോടെ മെത്രാനെ നിയമിക്കുന്നു. മെത്രാപ്പോലീത്തമാർക്ക്  മറ്റ് ബിഷപ്പുമാരുടെ മേൽ അധികാരമുണ്ട്. കേരളത്തിലെ സിറോ മലബാർ, മലങ്കര സുറിയാനി കത്തോലിക്കാസഭ എന്നീ പൗരസ്ത്യ കത്തോലിക്കാ സഭകൾ ഈ ഗണത്തിൽ ഉൾപ്പെടുന്നു.

*മറ്റ് സ്വയാധികാര (sui juris) പൗരസ്ത്യ കത്തോലിക്കാ സഭകളിൽ മാർപാപ്പ നേരിട്ട് മെത്രാപ്പോലീത്തമാരെയും എപ്പിസ്കോപ്പമാരെയും നിയമിക്കുന്നു.

## ഓർത്തഡോക്സ് സഭകൾ
കേരളത്തിലെ  ഓർത്തഡോക്സ് സഭകളിൽ മെത്രാൻ അറിയപ്പെടുന്നത് മെത്രാപ്പോലിത്തയെന്നാണ്. മെത്രാപ്പോലീത്തയാണ് ഒരു ഭദ്രാസനത്തിന്റെ അധിപൻ. മലങ്കര ഓർത്തഡോക്സ് സുറിയാനി സഭയിലും യാക്കോബായ സുറിയാനി ക്രിസ്ത്യാനി സഭയിലും മെത്രാപ്പോലീത്തമാർ *[[കാതോലിക്കോസ്|കാതോലിക്കായ്ക്ക്]]* വിധേയപ്പെട്ടിരിക്കുന്നു. മലങ്കര ഓർത്തഡോക്സ് സുറിയാനി സഭയുടെ തലവനായ *[[പൗരസ്ത്യ കാതോലിക്കോസ് (ഇന്ത്യൻ ഓർത്തഡോക്സ് സഭ)|പൗരസ്ത്യ കാതോലിക്കോസിന്]]* *മലങ്കര മെത്രാപ്പോലീത്ത* എന്ന ഒരു സ്ഥാനനാമം കൂടിയുണ്ട്.

വർഗ്ഗം:ക്രൈസ്തവ പൗരോഹിത്യ ശ്രേണി
ഗോമതീ നദി

[thumb|right|360px|ഗോമതീ നദിക്ക് കുറുകേയുള്ള ഷാഹി പാലത്തിന്റെ ദൃശ്യം.([ജൗൻപൂർ, ഉത്തർപ്രദേശ്)]]
ഗംഗാ നദിയുടെ ഒരു പോഷകനദിയാണ് **ഗോമതി**.(ഹിന്ദി:गोमती) ഏകദേശം 900 കിലോമീറ്റർ(560 മൈൽ‌) നീളമുണ്ട്. 

## പ്രയാണം
ഉത്തർ പ്രദേശ് സംസ്ഥാനത്തിലെ പിളിഭിട്ട് ജില്ലയിലാണ് ഗോമതിയുടെ ഉദ്ഭവം. ഉദ്ഭവസ്ഥാനത്തുനിന്ന് ഏകദേശം 100 കിലോമീറ്റർ വരെ ഗോമതി ഒരു ചെറിയ അരുവി മാത്രമാണ്. മൊഹമ്മദിയിൽ‌വച്ച് പോഷകനദിയായ സരയൻ നദിയുമായി കൂടിച്ചേരുന്നതോടെ ഗോമതി കൂടുതൽ വിസ്തൃതമാകുന്നു. മറ്റൊരു പ്രധാന പോഷകനദിയായ സായ് നദി ജൗൻപൂരിൽ‌വച്ച് ഗോമതിയോട് ചേരുന്നു. 
240 കിലോമീറ്റർ നീളമുള്ളപ്പോൾ നദി ലക്നൗ നഗരത്തിൽ കടക്കുന്നു. പ്രവേശന സ്ഥാനത്തുവച്ച് നദിയിലെ ജലം നഗരത്തിലെ ജലവിതരണത്തിനായി ഉപയോഗിക്കുന്നു. പിന്നീട് ഗോമതി തടയണ നദിയെ ഒരു തടാകമാക്കി മറ്റുന്നു.

## പുരാണത്തിൽ
ഹൈന്ദവ പുരാണങ്ങളനുസരിച്ച് ഗോമതീ നദി വസിഷ്ഠ മഹർഷിയുടെ പുത്രിയാണ്. ഏകാദശി ദിനത്തിൽ ഈ നദിയിൽ സ്നാനം ചെയ്യുന്നത് പാപങ്ങളെ കഴുകിക്കളയുമെന്നാണ് വിശ്വാസം

## നദീതീരത്തെ പ്രധാന നഗരങ്ങൾ
*ലക്നൗ
*ലഗിം‌പൂർ ഗീരി
*സുൽത്താൻപൂർ
*ജൗൻപൂർ

വർഗ്ഗം:ഇന്ത്യയിലെ നദികൾ
വർഗ്ഗം:പുരാതന ഇന്ത്യയിലെ നദികൾ
കണ്ണാടി (വിവക്ഷകൾ)

*കണ്ണാടി - ദർപ്പണം
*കണ്ണാടി (ടിവി പ്രോഗ്രാം) -ഏഷ്യാനെറ്റിലെ ഒരു വാർത്താ പരിപാടി.
*ആറന്മുള കണ്ണാടി
*കണ്ണാടി ഗ്രാമപഞ്ചായത്ത് - പാലക്കാട് ജില്ലയിലെ കണ്ണാടി ഗ്രാമപഞ്ചായത്ത്
## മറ്റുള്ളവ
*കണ്ണടയെ കണ്ണാടി എന്ന് തെറ്റായി പ്രയോഗിക്കാറുണ്ട്.
ചാലിയം

കോഴിക്കോട് ജില്ലയിലെ ഒരു ദ്വീപാണ് **ചാലിയം**. ബേപ്പൂർ പുഴയും കടലുണ്ടിപ്പുഴയും കടലിനോട് ചേരുന്നത് ഈ പ്രദേശത്താണ്‌ ചാലിയം. ഈ നദികൾ കാരണമാണ് ദ്വീപായിക്കാണുന്നത്. കടുലുണ്ടി പുഴയുടെ വടക്ക് ഭാഗം ചാലിയവും കിഴക്ക് ബേപ്പൂരുമാണ്‌. ചരിത്രത്തിൽ പ്രസിദ്ധമായ ചാലിയം യുദ്ധം നടന്നതും പോർച്ചുഗീസുകാർ കോട്ടപണിത സ്ഥലം കൂടിയായിരുന്നു ഇത്.കൂടാതെ കടുക്കയ്ക്ക് പേരുകേട്ട നാടാണിത്. ചാലിയം കടുക്കബസാർ എന്നു പേരുള്ള ഒരു വാർഡ് തന്നെയുണ്ട്.

 ഒരു സമരാഹ്വാനം" കൂടാതെ കേരളത്തിൽ ഇസ് ലാമിക മതപ്രചരണത്തിന് തുടക്കം കുറിച്ച മാലിക് ലിക് ദിനാറും ശിഷ്യൻമാരും പ്രാർത്ഥിച്ചിരുന്നതായി വിശ്വസിക്കപ്പെടുന്ന പുഴക്കര പള്ളിയും ഇവിടെയാണ് സ്ഥിതി ചെയ്യുന്നത്.

## അവലംബം

## ഇതും കാണുക
*ചാലിയം യുദ്ധം
## പുറത്തേക്കുള്ള കണ്ണികൾ

വർഗ്ഗം: കോഴിക്കോട് ജില്ലയിലെ ഗ്രാമങ്ങൾ
വർഗ്ഗം:കേരളത്തിലെ ദ്വീപുകൾ
മണ്ണൂർ കൈമകുന്നത്ത് ഭഗവതി ക്ഷേത്രം

കേരളത്തിലെ പാലക്കാട് ജില്ലയിൽ പാലക്കാട് താലൂക്കിൽ ഉൾപെട്ട ഭഗവതി ക്ഷേത്രമാണ് **കെമകുന്നത്ത് കാവ്**. കേരളത്തിൽ ഏറ്റവും കൂടുതൽ പാവക്കൂത്തുത്സവം നടക്കുന്ന ഭഗവതി ക്ഷേത്രമാണു ഈ ക്ഷേത്രം. 

വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ഭഗവതി ക്ഷേത്രങ്ങൾ
അബ്ദുല്ല രാജാവ്

**അബ്ദുല്ല ബിൻ അബ്ദുൽ അസീസ് അൽ സൗദ്** ( Abdullah bin Abdul Aziz Al Saud (Arabic: عبد الله بن عبد العزيز آل سعود,)ജനനം 1924,സൗദി അറേബ്യയിലെ രാജാവും വിശുദ്ധ ഗേഹങ്ങളുടെ സംരക്ഷകനുമാണ്.

## ഭരണ രംഗത്ത്
ആധുനിക സൗദി അറേബ്യയുടെ സ്ഥാപക രാജാവ് അബ്ദുൽ അസീസ് ബിൻ അബ്ദുറഹ്മാൻ അൽ സൗദിന്റെ മകനായി 1924 ആഗസ്റ്റി ഒന്നിനു ജനിച്ചു. മാതാവ് ആലുറഷീദ് കുടുംബാംഗം ഫഹദ ബിന്/ത് ആസി അൽ ശുറൈം ആയിരുന്നു.  1963ൽ അബ്ദുല്ല തന്റെ മുപ്പത്തെട്ടാം വയസ്സിൽ സൗദി അറേബ്യയുടെ നാഷണൽ ഗാർഡിന്റെ സാരഥിയായി നിയമിതനായി. 1975 ൽ രണ്ടാം കിരീടാവകാശിയും 1982 ൽ കിരീടാവകാശിയും ആയ അദ്ദേഹം 2005 ൽ ഫഹദ് രാജാവിന്റെ മരണത്തെത്തുടർന്ന് അതേ വർഷം ഓഗസ്റ്റ്‌ ഒന്നാം തീയതി അധികാരമേറ്റു. ഫഹദ് രാജാവ് രോഗബാധിതനായതിനെതുടർന്ന് 1996 മുതൽ 2005 വരെ രാജാവിന്റെ ഔദ്യോഗിക ചുമതലകൾ വഹിച്ചിരുന്നത് അക്കാലത്ത് ഒന്നാം കിരീടാവകാശിയായിരുന്ന അബ്ദുല്ലയാണ്. 2007ൽ നവംബറിൽ അന്നത്തെ മാർപാപ്പ ബെനഡിക്ട് 16മനെ കണ്ടു, പോപ്പിനെ സന്ദർശിക്കുന്ന ആദ്യത്തെ സൗദി ഭരണാധികാരിയായി.

അമീർ ഖാലിദ് അബ്ദുല്ല രാജാവിന്റെ മൂത്തമകൻ. മറ്റ് മക്കൾ: മുത്ഇബ്, മിശ്അൽ,അബ്ദുൽ അസീസ്, തുർക്കി, ബദർ, നൂറ, ആലിയ, മറിയം, സഹാബ്, സഹർ, മഹ,ഹാല,ജവാഹിർ,അനൂദ്,സൗദ്. 2015 ജനുവരി 23 ന് മരണപ്പെട്ടു

## ചിത്രശാല


Image:Saudi_Crown_Prince_Abdullah_and_George_W._Bush.jpg|അമേരിക്കൻ പ്രസിഡൻറിനൊപ്പം അബ്ദുല്ല രാജാവ്
Image:Cheney abdullah.jpg|അമേരിക്കൻ വൈസ്.പ്രസി.ഡിക്ചിനിയോടൊപ്പം അബ്ദുല്ല രാജാവ്


## അവലംബം


## പുറത്തേക്കുള്ള കണ്ണികൾ

* Royal Embassy of Saudi Arabia - Bio of Custodian of the Two Holy Mosques King Abdullah bin Abdulaziz 
* Equestrian Club of Riyadh 
* Saudi king details succession law

|-

വർഗ്ഗം:1924-ൽ ജനിച്ചവർ
വർഗ്ഗം:ഓഗസ്റ്റ് 1-ന് ജനിച്ചവർ
വർഗ്ഗം:ഫൈസൽ അവാർഡ് ലഭിച്ചവർ
വർഗ്ഗം:ജനുവരി 23-ന് മരിച്ചവർ
വർഗ്ഗം:2015-ൽ മരിച്ചവർ
വൈ ഐ ആം നോട്ട് എ ഹിന്ദു (പുസ്തകം)

കാഞ്ച ഐലയ്യ എന്ന ആന്ധ്രപ്രദേശ് എഴുത്തുകാരൻ ഇംഗ്ലീഷ് ഭാഷയിൽ രചിച്ച കൃതിയാണ്‌ **വൈ ഐ ആം നോട്ട് എ ഹിന്ദു** (ISBN 81-85604-18-5). ഹൈന്ദവ തത്ത്വശാസ്ത്രം, സംസ്കാരം, രാഷ്ട്രീയസാമ്പത്തിക വ്യവസ്ഥിതി എന്നിവയെ ശൂദ്രവീക്ഷണത്തിൽ നിന്നുള്ള വിമർശനാത്മകകൃതിയാണിത്

കൊൽക്കത്തയിലെ സമയ എന്ന പ്രസാധകരാണ്‌ ഈ പുസ്തകം 1996 ഫെബ്രുവരിയിൽ പ്രസിദ്ധീകരിച്ചത്. ഗ്രന്ഥകർത്താവിന്റെ അഭിപ്രായപ്രകാരം ദളിത് ബഹുജനമുന്നേറ്റപ്രസ്ഥാനങ്ങളിലെ പ്രവർത്തനങ്ങളിൽ കണ്ടുമുട്ടിയ ദളിതരുമായുള്ള നിരന്തരസമ്പർക്കത്തിലൂടെ അവരുടെ സംസ്കാരം രാഷ്ട്രീയം സാമ്പത്തികസ്ഥിതി എന്നിവയെക്കുറിച്ച് അവർതന്നെ നൽകിയ വിവരണങ്ങളുടെ സംക്ഷിപ്തമാണ്‌ ഈ കൃതി.

ജീവിതത്തിന്റെ സമസ്തമേഖലകളിലേയും ഹൈന്ദവജീവിതരീതിയും ദളിതരുടെ ജീവിതരീതികളും തമ്മിലുള്ള വ്യത്യാസം ഈ കൃതിയിൽ വിശദമായി പ്രതിപാദിച്ചിരിക്കുന്നു.

പുസ്തകത്തിലെ ഉള്ളടക്കത്തെക്കുറിച്ച് ഗ്രന്ഥകാരൻ പറയുന്നു.

## ഗ്രന്ഥകർത്താവ്

കാഞ്ച ഇളയ്യ ഹൈദരാബാദിലെ ഉസ്മാനിയ സർ‌വകലാശാലയിൽ രാഷ്ട്രതന്ത്രത്തിൽ പ്രൊഫസറാണ്‌. കൂടാതെ ആന്ധ്രാപ്രദേശിലെ ദളിത് ബഹുജനമുന്നേറ്റപ്രവർത്തനങ്ങളിൽ സജീവപങ്കാളിയുമാണ്‌.

ഹിന്ദുക്കളും ദളിതരും തമ്മിലുള്ള സാമൂഹികവും സാമ്പത്തികവും സാംസ്കാരികവുമായ വ്യത്യാസങ്ങളാണ്‌ തന്റെ രചനകൾക്ക് വിഷയമാക്കാറുള്ളത്.
## കണ്ണികൾ
*ആമസോൺ.കോം
## അവലംബം


വിഭാഗം:ഇംഗ്ലീഷ് ഗ്രന്ഥങ്ങൾ
ദൂറ ഭാഷ

നേപ്പാളിന്റെ പശ്ചിമമലനിരകളിൽ പ്രചാരത്തിലിരുന്ന ഒരു ഭാഷയാണ് **ദൂറ**,പാട്ടുകളാലും പഴഞ്ചൊല്ലുകളാലും സമ്പന്നമാണ് ദൂറ ഭാഷ.ഈ ഭാഷ അറിയുന്നവർ വളരെ അപൂർവമാണ്, 2001-ലെ സെൻസസ് പ്രകാരം ഗംദകി മേഖലയിലെ ലാംജങ് ജില്ലയിൽ 3,397 ആളുകൾ ഈ ഭാഷ സംസാരിച്ചുവരുന്നു. 

## അവലംബം


വർഗ്ഗം:നേപ്പാളിലെ ഭാഷകൾ
സോമലത

ധാരാളം ഔഷധഗുണങ്ങളുള്ള ഒരു വള്ളിച്ചെടിയാണ് **സോമലത**. . വംശനാശഭീഷണിയുണ്ടെന്ന് കാണുന്നു. മറ്റു Apocynaceae കുടുംബത്തിലെ അംഗങ്ങളെപ്പോലെ ഇതിന്റെ തണ്ടിലും  കൊഴുപ്പുള്ള പാൽ ഉണ്ടാവാറുണ്ട്. ചവർപ്പുള്ള ഈ പാലിൽ നിന്നും ഒരു ലഹരിയുള്ള ദ്രാവകം ഉണ്ടാക്കിയിരുന്നു.

വേദങ്ങളിൽ പറയപ്പെടുന്ന സോമരസം ഇതാണോ എന്നത് സംശയാസ്പദമാണ്. മറ്റൊരു സാധ്യത സോമവല്ലിയാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* https://archive.today/20130630170218/http://www.manoramaonline.com/cgi-bin/MMOnline.dll/portal/ep/malayalamContentView.do?contentId=14211557&programId=7940898&channelId=-1073882403&BV_ID=@@@&tabId=21

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അലങ്കാരസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:വിഷസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
കണ്ണാടി (ടെലിവിഷൻ പരിപാടി)

ഏഷ്യാനെറ്റ് ചാനലിന്റെ തുടക്കം മുതലുള്ള ജനകീയ പ്രതിവാര പരിപാടിയാണ്‌ **കണ്ണാടി**. പത്രപ്രവർത്തകനും ഏഷ്യാനെറ്റ് ചാനലിന്റെ ഇപ്പോഴത്തെ സാരഥികളിൽ ഒരാളുമായ ടി. എൻ. ഗോപകുമാറാണ്‌ ഈ പരിപാടിയുടെ മുഖ്യ ആസൂത്രകനും അവതാരകനും. സാധാരണക്കാരുടെയും പാവപ്പെട്ടവരുടെയും നിരവധി പ്രശ്നങ്ങളെയും പ്രയാസങ്ങളെയും ജനസമക്ഷത്തിലെത്തിക്കാനും, ഒട്ടനവധി കാര്യങ്ങൾക്ക് പരിഹാരമുണ്ടാക്കുന്നതിൽ ശ്രദ്ധേയമായ പങ്കുവഹിക്കാനും, കണ്ണാടിക്ക് കഴിഞ്ഞിട്ടുണ്ട്. ഗുജറാത്തിലെ ഭൂകമ്പ ദുരിത ബാധിതർക്ക് സഹായമെത്തിക്കാനും, സുനാമി ദുരന്തത്തിനിരയായ ആളുകളെ സഹായിക്കാനും മറ്റും കണ്ണാടിയിലൂടെ ഏഷ്യാനെറ്റിനു സാധിച്ചിട്ടുണ്ട്. ഇടക്കാലത്ത് നിർത്തിവെച്ച കണ്ണാടി ശക്തമായ പ്രേക്ഷക സമ്മർദ്ദം കാരണം ഏഷ്യാനെറ്റ് പുനരാരംഭിക്കുകയായിരുന്നു. ഏഷ്യാനെറ്റ് എന്ന വാണിജ്യ ചാനലിന്റെ ജനകീയമുഖം എന്നതിലുപരി ലോകത്തിന്റെ വിവിധ ഭാഗങ്ങളിലുള്ള മനുഷ്യസ്നേഹികളായ നിരവധി പേരെ അവശതയനുഭവിക്കുന്നവർക്ക് സഹായമെത്തിക്കുന്നതിൽ പങ്കാളികളാക്കാനും ഒപ്പം നീതി നിഷേധിക്കപ്പെടുന്നവരുടെ ശബ്ദമായി മാറാനും കണ്ണാടിക്ക് കഴിഞ്ഞിട്ടുണ്ട്.

വർഗ്ഗം:ടെലിവിഷൻ പരിപാടികൾ
കുള്ളൻഗ്രഹം

ഒരു നക്ഷത്രത്തെ വലം വച്ചു കൊണ്ടിരിക്കുന്നതും, ഗോളീയ രൂപം പ്രാപിക്കുവാൻ ആവശ്യമായ പിണ്ഡവും വ്യാസവും ഉള്ളതും,  എന്നാൽ സ്വന്തം ഭ്രമണപഥത്തിന്റെ പരിസരത്തിനുമേൽ പൂർണ നിയന്ത്രണാധികാരം പാലിക്കാൻ സാധിക്കാത്തതുമായ (Not Cleared the neighbourhood) ജ്യോതിർവസ്തുക്കളെയാണ്‌  **കുള്ളൻ ഗ്രഹം** എന്നു  ജ്യോതിശാസ്ത്രസംബന്ധിയായ കാര്യങ്ങളുടെ ഔദ്യോഗിക സംഘടനയായ അന്താരാഷ്ട്ര ജ്യോതിശാസ്ത്ര യൂണിയൻ നിർവചിച്ചിരിക്കുന്നത്.  
## സൗരയൂഥത്തിലെ കുള്ളൻ ഗ്രഹങ്ങൾ
താഴെപ്പറയുന്ന സൗരയൂഥവസ്തുക്കളെയാണ്‌ കുള്ളൻ ഗ്രഹം ആയി  ഇപ്പോൾ കണക്കാക്കുന്നത്‌. 
* സെറെസ് 
* പ്ലൂട്ടോ
* ഈറിസ്
* ഹോമിയ
* മേക്മേക്ക്

## അവലംബം


വർഗ്ഗം:സൗരയൂഥത്തിലെ കുള്ളൻഗ്രഹങ്ങൾ
നാട്ടിലിപ്പ

ദക്ഷിണേന്ത്യ, മ്യാന്മർ, ശ്രീലങ്ക എന്നിവിടങ്ങളിലെ നിത്യഹരിതവനങ്ങളിൽ ധാരാളമുള്ള ഒരു വന്മരമാണ് നാട്ടിലിപ്പ അഥവാ ഇലിപ്പ. . പൂവിൽനിന്നു മദ്യവും വിത്തിൽ നിന്നും എണ്ണയും ലഭിക്കും. രുചികരവും പോഷകസമൃദ്ധവുമായ പൂവിനാണ് ഈ മരം പ്രസിദ്ധം. നന്നായി വളരുന്ന ഈ മരത്തിന്റെ പൂവ് ഏറെക്കാലം സൂക്ഷിച്ചുവയ്ക്കാം. കുഷ്ഠരോഗ ചികിത്സയ്ക്കും  മുറിവുണക്കാനും ഇതിന്റെ തടി ഉപയോഗിക്കുന്നു.

## മറ്റു ഭാഷകളിലെ പേരുകൾ
Indian Butter Tree • Hindi: Mahua महुआ • Bengali: Maul • Hindi: Mohwa • Marathi: Kat-illipi • Malayalam: Illupa • telugu: Ippa 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*

## അവലംബം

## പുറത്തേക്കുള്ള കണ്ണികൾ
* വിവരണം

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:നീലിയാർകോട്ടത്തെ സസ്യജാലം
ബോഡോ

വടക്ക്കിഴക്കൻ ഇന്ത്യയിൽ സംസാരിക്കപ്പെടുന്ന ഒരു സിനോ-തിബത്തൻ ഭാഷയാണ് **ബോഡോ **. 2001ലെ കാനേഷുമാരി പ്രകാരം ഇന്ത്യയിൽ ഈ ഭാഷ സംസാരിക്കുന്നവരുടെ എണ്ണം 1,350,478 ആണ്. ഇതു ഇന്ത്യയുടെ ഭരണഘടനയുടെ എട്ടാം പട്ടികയിൽ ഉൾപ്പെടുത്തിയിട്ടുള്ള ഒരു ഭാഷയാണ്.
## അവലംബം


## പുറത്തേക്കുള്ള കണ്ണികൾ



വർഗ്ഗം:ബോഡോ
വർഗ്ഗം:സിനോ-തിബത്തൻ ഭാഷകൾ
വർഗ്ഗം:ഇന്ത്യയിലെ ഭാഷകൾ
വർഗ്ഗം:വടക്കുകിഴക്കൻ ഇന്ത്യയിലെ ഭാഷകൾ
വർഗ്ഗം:ഇന്ത്യയിലെ ഔദ്യോഗിക ഭാഷകൾ
കോയിക്കലേത്ത് ബുദ്ധ ക്ഷേത്രം

കേരളത്തിലെ ആലപ്പുഴ ജില്ലയിൽ വെട്ടിക്കോട്ടാണ് **കോയിക്കലേത്ത് ബുദ്ധ ക്ഷേത്രം** സ്ഥിതി ചെയ്യുന്നത്. കേരളത്തിൽ ഇന്ന നിലവിലുള്ള അപൂർവ്വം ബുദ്ധ ക്ഷേത്രങ്ങളിലൊന്നാണ്‌ കോയിക്കലേത്ത് ബുദ്ധക്ഷേത്രം. ഇതിനോടനുബന്ധിച്ച് ബുദ്ധസന്യാസിമഠവും സ്ഥിതി ചെയ്യുന്നു. കായംകുളത്ത് നിന്നും 12 കിലോമീറ്റർ അകലയാണ് വെട്ടിക്കോട് എന്ന ഗ്രാമം.
## അവലംബം


## പുറമെ നിന്നുള്ള കണ്ണികൾ

വർഗ്ഗം:കേരളത്തിലെ ബുദ്ധക്ഷേത്രങ്ങൾ
പാടക്കിഴങ്ങ്

ഒരു ഔഷധസസ്യയിനമാണ് **പാട** (ശാസ്ത്രീയ നാമം ‌-*Cyclea peltata*) **പാടവള്ളി**, **പാടക്കിഴങ്ങ്**, **പാഠാ** എന്നീ പേരുകളിലും പ്രാദേശികമായി ഇവ അറിയപ്പെടുന്നു.

## രസാദി ഗുണങ്ങൾ
രസം			:തിക്തം

ഗുണം		:ലഘു, സ്നിഗ്ധം

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
വേര്, ഇല

## ഔഷധ ഗുണങ്ങൾ
ആയുർവേദരീതിയിൽ പാടയുടെ എല്ലാ ഭാഗങ്ങളും ഉപയോഗയോഗ്യമാണ്. നേത്രരോഗങ്ങൾ, വൃണങ്ങൾ, ഗർഭപാത്രഭ്രംശനം, വൃക്കരോഗങ്ങൾ, മഹോദരം തുടങ്ങിയ അസുഖങ്ങളിലും വിഷ ചികിത്സയിലും ഉപയോഗിക്കുന്നു.

## ചിത്രശാല

File:Cyclea peltata 12.JPG|പാട, തൃശ്ശൂരിൽ
File:Cyclea peltata 11.JPG|പാട, തൃശ്ശൂരിൽ
File:Cyclea peltata.jpg|പാടയുടെ കായ്കൾ
File:Raj Patha - Cyclea peltata.jpg|thumb|കായ്കൾ


## അവലംബം


* അഷ്ടാംഗഹൃദയം വിവ., വ്യാ., വി. എം. കുട്ടികൃഷ്ണമേനോൻ, സാംസ്കാരിക വകുപ്പ്, കേരള സർക്കാർ, ISBN 81-86365-06-0
* കേരളത്തിലെ കാട്ടുപൂക്കൾ ഭാഗം2- മാത്യു താമരക്കാട്ട്, കേരള സാഹിത്യ അക്കാദമി

വർഗ്ഗം:ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം
ജനുവരി 19

ഗ്രിഗോറിയൻ കലണ്ടർ പ്രകാരം **ജനുവരി 19** വർഷത്തിലെ 19-ആം ദിനമാണ്. വർഷാവസാനത്തിലേക്ക് 346 ദിവസങ്ങൾ കൂടിയുണ്ട് (അധിവർഷങ്ങളിൽ 347).

## ചരിത്രസംഭവങ്ങൾ

* 1511 &ndash; മിരാൻഡോല ഫ്രഞ്ചുകാർക്ക് കീഴടങ്ങി.
* 1817 - ജനറൽ ജോസെ ഡെ സാൻ മാർട്ടിൻ നേതൃത്വത്തിൽ 5,423 സൈനികരുടെ ഒരു സൈന്യം, അർജന്റീനയിൽ നിന്നും ചിലിയെയും പെറുവിനെയും സ്വതന്ത്രമാക്കുന്നതിനായി ആൻഡീസ് കടന്നു.
* 1839 &ndash; ബ്രിട്ടീഷ് ഈസ്റ്റ് ഇന്ത്യ കമ്പനി ഏദൻ കീഴടക്കി.
* 1966 &ndash; ഇന്ദിര ഗാന്ധി ഇന്ത്യയുടെ പ്രധാനമന്ത്രിയായി.
* 1983 - നാസി യുദ്ധക്കുറ്റവാളി ക്ലൂസ് ബാർബി ബൊളിവിയയിൽ അറസ്റ്റിലാകുന്നു.
* 2006 &ndash; ജെറ്റ് എയർ‌വേയ്സ് എയർ സഹാറയെ വാങ്ങി. ഇതോടെ ജെറ്റ് എയർ‌വേയ്സ് ഇന്ത്യയിലെ ഏറ്റവും വലിയ ആഭ്യന്തര വിമാനസേവനദാതാവായി.
* 2014  ബാനു നഗരത്തിൽ ഒരു പട്ടാള സംഘത്തിനിടയിലെ ബോംബ് സ്ഫോടനത്തിൽ 26 പാകിസ്താൻ സൈനികർ കൊല്ലപ്പെട്ടു. 38 പേർക്ക് പരിക്കേറ്റു.


## ജനനം
* 1736 &ndash; ജെയിംസ് വാട്ട്

## മരണം
* 1990 &ndash; ഓഷോ രജനീഷ്

## മറ്റു പ്രത്യേകതകൾ

വർഗ്ഗം:ജനുവരി 19
ചാണകം

കന്നുകാലികളുടെ വിസർജ്യത്തെ **ചാണകം** എന്ന് പറയുന്നു. സാധാരണയായി പശു, എരുമ, പോത്ത് തുടങ്ങിയ മൃഗങ്ങളുടെ വിസർജ്യം ആണ് ഇത്. 

ചാണകത്തിൽ ധാരാളം രോഗാണുക്കൾ കാണപ്പെടുന്നു.  ഇവയിൽ ഇ കോളി, സാൽമൊണല്ല, ക്ലോസ്ട്രിഡിയം ടെറ്റനി, മറ്റ് പാരസൈറ്റുകൾ തുടങ്ങിയവ  കാണപ്പെടുന്നു. ശരീരത്തിൽ എത്തിയാൽ ഇവ മനുഷ്യരുടെയും മൃഗങ്ങളുടെയും ജീവന് അപകടകരമാണ്. മുറിവുകളിലൂടെയും മറ്റും ക്ലോസ്ട്രിഡിയം ടെറ്റനി ശരീരത്തിൽ എത്തിയാൽ അത് (പ്രതിരോധ കുത്തിവെപ്പ് എടുക്കാത്ത ആളുകളിൽ) ടെറ്റനസ് പോലെയുള്ള ഗുരുതരമായ രോഗങ്ങൾക്ക് കാരണമാകുന്നു. അതിനാൽ ചാണകവുമായി സമ്പർക്കം പുലർത്തുന്നവർ അത് സുരക്ഷിതമായി കൈകാര്യം ചെയ്യേണ്ടത് അത്യാവശ്യമാണ്. 

ചാണകം കൈകാര്യം ചെയ്യുന്നവർ ഗ്ലൗസ് പോലെയുള്ളവ ഉപയോഗിക്കുന്നത് ഗുണകരമാണ്. അതുപോലെ തന്നെ ചാണകം ശുദ്ധ ജലവുമായി കലരാതെ സൂക്ഷിക്കേണ്ടതും അനിവാര്യമാണ്.

## ഉപയോഗങ്ങൾ

### വളം
ജൈവ വളങ്ങളുടെ ഒരു പ്രധാന ഘടകമാണ് ചാണകം. ചാണകവും എല്ലുപൊടിയും ചേർന്ന മിശ്രിതം സാധാരണയായി ഉപയോഗിച്ചുപോരുന്ന ജൈവവളമാണ്.
### ഇന്ധനം

ചാണകം ഉണക്കി അവ വിറകിനു പകരമായി ഉപയോഗിക്കുന്നു. ബയോഗ്യാസിന്റെ നിർമ്മാണത്തിൽ അടിസ്ഥാന ഘടകമാണിത്. പശുത്തൊഴുത്തിൽ നിന്നും നേരിട്ട് ശേഖരിക്കുന്ന ചാണകവും മൂത്രവും പ്രത്യേക അടച്ച അറയിൽ സൂക്ഷിച്ച് അവയിൽ നിന്നും പാചകവാതകം നിർമ്മിക്കുവാൻ സാധിക്കും. കേരളത്തിൽ ഇപ്പോൾ ഇത് ഉപയോഗിച്ചു പോരുന്നു. ഇവയിലടങ്ങിയിരിക്കുന്ന മീഥൈന്റെ അംശമാണ് ഇതിനു സഹായിക്കുന്നത്.

### മറ്റുപയോഗങ്ങൾ
ലഘുചിത്രം|ചാണകം മെഴുകിയ തറയിലെഴുതിയ കോലം
തറ മെഴുകുന്നതിനും മറ്റുമായി പല ആവശ്യങ്ങൾക്കും ചാണകം ഉപയോഗിക്കുന്നു. ചിത ഒരുക്കുന്നതിനും മറ്റും ഉത്തരേന്ത്യയിൽ ചാണകം ഉപയോഗിച്ചുവരുന്നു. ആയുർവേദത്തിൽ പശുവിന്റെ ചാണകത്തിന്റെയും മൂത്രത്തിന്റെയും  ഔഷധമൂല്യത്തെ കുറിച്ചു പറഞ്ഞിട്ടുണ്ട്. തണുപ്പുള്ള സ്ഥലങ്ങളിൽ ഭിത്തിയിൽ മെഴുകി താപകുചാലകങ്ങളായി ഉപയോഗിക്കുന്നു.

## പരിതഃസ്ഥിതിക സ്വധീനം
ചാണകം പല ജീവികൽക്കും പൂപ്പലുകൾക്കും ആഹാരമാണ്, ഈ സൂക്ഷ്മജീവികൾ ഇവയെ വിഘടിപ്പിച്ച്  ആഹാരശൃംഖലയിലെ പുനരുപയോഗത്തിന് മണ്ണിൽ ലയിക്കുവാൻ സഹായിക്കുന്നു.

## അവലംബം

വർഗ്ഗം:വിസർജ്യങ്ങൾ
ഹാസ്യകൈരളി (മാസിക)

right|thumb|250px| ഹാസ്യകൈരളിയുടെ പുറംചട്ട
മലയാളത്തിലിറങ്ങുന്ന ഒരു ഹാസ്യ മാസികയാണ് **ഹാസ്യകൈരളി **. സമകാലീന സംഭവങ്ങളെ ഹാസ്യത്തിന്റെ മേമ്പൊടി ചേർത്ത് പുറത്തിറക്കുന്ന ഈ മാസിക കാർട്ടൂണുകളും, ഹാസ്യ ലേഖനങ്ങളും, ഹാസ്യ കവിതകളും കൊണ്ട് സംപുഷ്ടമാണ്.

വർഗ്ഗം:ഹാസ്യമാസികകൾ
തെണ്ട്

ഡയസ്പൈറോസ് എന്ന ജനുസിൽ ഉൾപ്പെടുന്നതും കേരളത്തിൽ അപൂർവ്വമായി കാണപ്പെടുന്നതുമായ ഒരു വൃക്ഷമാണ് **തെണ്ട്** അഥവാ **ബീഡിമരം** (ശാസ്ത്രീയനാമം:*Diospyros melanoxylon*). ഇംഗ്ലീഷിൽ **കൊറൊമാൻഡൽ എബണി**, **ഈസ്റ്റ് ഇന്ത്യൻ എബണി** എന്നീ പേരുകളിൽ അറിയപ്പെടുന്നു. **ഡയോസ്പൈറോസ് മെലനോക്സിലോൺ** എന്നാണ് ശാസ്ത്രീയനാമം. ഇന്ത്യയിൽ ഇതിന്റെ ഇലകൾ ബീഡിനിർമ്മാണത്തിനായി വൻ‌തോതിൽ ഉപയോഗിക്കപ്പെടുന്നു.

## വിവരണം

## അവലംബം

## പുറത്തേക്കുള്ള കണ്ണികൾ
* http://www.worldagroforestrycentre.org/sea/Products/AFDbases/af/asp/SpeciesInfo.asp?SpID=690 കൂടുതൽ വിവരങ്ങൾ

വർഗ്ഗം:വൃക്ഷങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ഡയസ്പൈറോസ്
വർഗ്ഗം:കേരളത്തിലെ സസ്യജാലം
വെട്ടിക്കോട്

കേരളത്തിലെ ആലപ്പുഴ ജില്ലയിലെ കായംകുളത്തു നിന്നും 12 കിലോ മീറ്റർ അകലെയായി ഉള്ള ഒരു ഗ്രാമമാണ് **വെട്ടിക്കൊട്**.

## എത്താനുള്ള മാർഗ്ഗം

കായംകുളം-അടൂർ റോഡിൽ കായംകുളത്തുനിന്നും 12 കിലൊമീറ്റർ അകലയാണ്‌ ഈ സ്ഥലം.
ഏറ്റവുമടുത്ത റെയിൽവേ സ്റ്റേഷൻ കായംകുളമാണു.
NEAREST AIRPORT: KOCHI,THIRUVANANTHAPURAM

## പ്രധാന ആകർഷണങ്ങൾ
* കോയിക്കേലേത്ത് ബുദ്ധ ക്ഷേത്രം
* ആദിമൂലം ശ്രീ നാഗരാജ ക്ഷേത്രം
PALLIPPURAM SREE BHADRAKALI TEMPLE
AIKKERA SREE BHADRA TEMPLE
VAZHUVELIL MUHRTI KAVU

HOSPITAL
ST:THOMAS MISSION HOSPITAL( MEPPALIKUTTY)== പുറത്തേക്കുള്ള കണ്ണികൾ ==

വിഭാഗം:ആലപ്പുഴ ജില്ലയിലെ ഗ്രാമങ്ങൾ
ജി.എസ്.എം.

thumb|200px|right|ജി.എസ്.എം. ലഭ്യമായിട്ടുള്ള മൊബൈൽ ഫോണുകളെ തിരിച്ചറിയാനായി ഉപയോഗിക്കുന്ന ജി.എസ്.എം. ലോഗോ

**ഗ്ലോബൽ സിസ്റ്റം ഫോർ മൊബൈൽ കമ്മ്യൂണിക്കേഷൻ** അഥവാ **ജി. എസ്. എം.** ലോകത്തെ ഏറ്റവും വ്യാപകമായ മൊബൈൽ ഫോൺ വിവരകൈമാറ്റ സാങ്കേതികവിദ്യ ആണ്. ഈ സാങ്കേതികവിദ്യ ഉപയോഗിച്ച് അനുവർത്തിച്ചുപോരുന്ന സാങ്കേതികരീതികളുടെ പ്രാമാണികത നിയന്ത്രിക്കുന്നത് ജി.എസ്.എം. അസോസിയേഷൻ ആണ്. ആഗോളതലത്തിൽ ഉപയോഗിക്കുന്ന ഏകദേശം 82% മൊബൈൽ സാങ്കേതികവിദ്യയും ജി.എസ്.എം.-ൽ അധിഷ്ഠിതമാണ്‌.

## ചരിത്രം
1982-ൽ ഇ.സി.പി.റ്റി.എ(European Conference of Postal and Telecommunications Administrations) യൂറോപ്പിലെ മൊബൈൽ ഫോണുകൾക്ക് പൊതുവായ ഒരു സാങ്കേതിക സംവിധാനം ഉണ്ടാക്കുന്നതിനുവേണ്ടി ഗ്രൂപ് സ്പെഷ്യൽ മൊബൈൽ(GSM) രൂപവത്കരിച്ചു.1990-ൽ ജി.എസ്.എം സങ്കേതത്തിനുള്ള നിബന്ധനകൾ പുറത്തിറക്കി.1993 അവസാനം ആയപ്പോഴേക്കും 48 രാജ്യങ്ങളിൽ 75 വാഹകരിലൂടെ ഒരു മില്യൺ ആളുകൾ ജി.എസ്.എം സങ്കേതം ഉപയോഗിക്കാൻ തുടങ്ങി.
## സാങ്കേതിക വിവരങ്ങൾ
നാല് വ്യത്യസ്ത ആവൃത്തികളിലാണ് ജി.എസ്.എം.പ്രവർത്തിക്കുന്നത്. എങ്കിലും ഏറ്റവും കൂടുതലായി ഉപയോഗിക്കുന്നത് 900 MHzഉം 1800 MHzഉം ആണ്. വടക്കേ അമേരിക്കയിലെ കാനഡ പോലെയുള്ള ചില രാജ്യങ്ങളിൽ മാത്രമാണ് 850 MHz ഉം 1900 MHzഉം ഉപയോഗിക്കുന്നത്.

## അവലംബം

## പുറത്തേക്കുള്ള കണ്ണികൾ
* GSM Association – the group representing GSM operators (official site) – includes coverage maps for all members
* 3GPP The current standardization body for GSM with free standards available.
* Most Widely Used Cellular Channelizations 

വർഗ്ഗം:മൊബൈൽ ഫോൺ
ബീഡി

ദക്ഷിണേഷ്യയിൽ പുകവലിക്കാനായി പ്രചാരത്തിലുള്ള നാടൻ സം‌വിധാനമാണ്‌ **ബീഡി**. ഇംഗ്ലീഷ്:Beedi;ഹിന്ദിയിൽ बीड़ी;.സിഗററ്റിനേക്കാളും വലിപ്പം കുറവാണെങ്കിലും അതിനേക്കാളേറെ കാർബൺ മോണോക്സൈഡും ടാറും സൃഷ്ടിക്കാൻ ബീഡിക്ക് കഴിയും. പുകയില വളരെ ചെറുതായി (പൊടിയായി) നുറുക്കിയത് 
തെണ്ട് (Coromandel Ebony)എന്നറിയപ്പെടുന്ന മരത്തിന്റെ ഉണക്കിയ ഒരേ അളവിൽ മുറിച്ച  ഇലകൾ കൊണ്ട് പൊതിഞ്ഞ് അതിൻറെ വണ്ണം കുറഞ്ഞ ഭാഗം നൂൽ  കൊണ്ട് കെട്ടിയാണ് ബീഡി ഉണ്ടാക്കുന്നത്.  ഇതിനെ ബീഡി തെറുക്കൽ  എന്ന് പറയുന്നു.  ആണുങ്ങളും പെണ്ണുങ്ങളും ബീഡി തെറുക്കാറുണ്ട്.

പുകവലിയിലേതു പോലെ തന്നെ നിക്കോട്ടിൻ ആണ്‌ ബീഡി വലിക്കുന്നവർക്കും ലഹരി നൽകുന്നത്. 

കേരളത്തിലെ അറിയപ്പെടുന്ന ബീഡികൾ - ദിനേശ് ബീഡി, സാധു ബീഡി, കാജാ ബീഡി, അബ്ദുള്ള ബീഡി.

ബീഡി നിർമ്മാണം നടത്തുന്ന കേരളത്തിലെ ഒരു പ്രമുഖ സ്ഥാപനമാണ് ദിനേശ് ബീഡി

## ചിത്രങ്ങൾ

Image:Beedi leaves.jpg‎|ബീഡി തെറുക്കുന്നത്. തെണ്ട് ഇലകളും കാണാം
Image:Beedi smoking.JPG|ബീഡി വലിക്കുന്ന നാട്ടുമ്പുറത്തുകാരൻ


## അവലംബം


വർഗ്ഗം:ലഹരിപദാർത്ഥങ്ങൾ
വർഗ്ഗം:പുകവലി
ജനുവരി 21

ഗ്രിഗോറിയൻ കലണ്ടർ പ്രകാരം **ജനുവരി 21** വർഷത്തിലെ 21-ആം ദിനമാണ്. വർഷാവസാനത്തിലേക്ക് 344 ദിവസങ്ങൾ കൂടിയുണ്ട് (അധിവർഷങ്ങളിൽ 345).

## ചരിത്രസംഭവങ്ങൾ

* 1643 &ndash; ആബെൽ ടാസ്മാൻ ടോൻ‌ഗ കണ്ടെത്തി.
* 1720 &ndash; സ്വീഡനും പ്രഷ്യയും സ്റ്റോക്ക്ഹോം ഉടമ്പടിയിൽ ഒപ്പുവെച്ചു.
* 1887 &ndash; ഓസ്ട്രേലിയയിലെ ബ്രിസ്ബേനിൽ റെക്കോഡ് മഴ (18.3 ഇഞ്ച്).
* 1899 &ndash; ഓപെൽ തന്റെ ആദ്യ മോട്ടോർ വാഹനം നിർമ്മിച്ചു.
* 1911 &ndash; ആദ്യത്തെ മോണ്ടെ കാർലോ റാലി.
* 1915 - കിവാനിസ് ഇന്റർനാഷണൽ ഡെട്രോയിറ്റിലാണ് സ്ഥാപിച്ചത്.
* 1921 &ndash; ഇറ്റാലിയൻ കമ്യൂണിസ്റ്റ് പാർട്ടി ലിവോണോയിൽ സ്ഥാപിതമായി.
* 1925 &ndash; അൽബേനിയ റിപ്പബ്ലിക്കായി.
* 1954 - ആദ്യ ആണവോർജ്ജ അന്തർവാഹിനി, യുഎസ്എസ് നോട്ടിലസ്, അമേരിക്കയിലെ പ്രഥമ വനിത മാമി ഇസെൻഹോവർ, കാനഡയിലെ ഗ്രോട്ടോണിൽ വിക്ഷേപിച്ചു.
* 1972 &ndash; ത്രിപുര ഇന്ത്യൻ സംസ്ഥാനമായി.
* 2003 - 7.6 തീവ്രതയുള്ള ഭൂകമ്പം മെക്സിക്കോയിലെ കൊളിമസംസ്ഥാനത്തെ തകർത്തു. 29 പേർ കൊല്ലപ്പെടുകയും ഏകദേശം 10,000 പേർക്ക് വീട് നഷ്ടപ്പെടുകയും ചെയ്തു.


## ജനനം
* 1908 &ndash; വൈക്കം മുഹമ്മദ് ബഷീർ, മലlയാള സാഹിത്യകാരൻ

## മരണം

## മറ്റു പ്രത്യേകതകൾ

വർഗ്ഗം:ജനുവരി 21
ഇന്ത്യൻ നാഷണൽ ആർമി

രണ്ടാം ലോകമഹായുദ്ധകാലത്ത് ഇമ്പീരിയൽ ജപ്പാനീസ് സേനയുടെ സഹായത്തോടെ റാഷ് ബിഹാരി ബോസ് രൂപം കൊടുത്ത സേനയാണ്‌ **ഇന്ത്യൻ നാഷണൽ ആർമി** അഥവാ **ഐ.എൻ.എ.** സുഭാഷ് ചന്ദ്ര ബോസ് പിൽകാലത്ത് **ഇന്ത്യൻ നാഷണൽ ആർമി**യുടെ നേതാവായി. ബ്രിട്ടീഷ് സാമ്രാജ്യത്തിന്റെ  പൗരസ്ത്യദേശത്തുള്ള അധിനിവേശത്തിനെതിരെ ജപ്പാൻ‌കാരോടൊത്ത് ഐ.എൻ.എ. പൊരുതി. ഭാരതത്തിലെ ബ്രിട്ടീഷു ഭരണത്തെ തകർത്ത് സ്വാതന്ത്ര്യം നേടാൻ സൈന്യത്തിനെ ഉപയോഗിക്കണമെന്ന ഭാരതീയ ദേശീയതാവാദികളുടെ വിശ്വാസമാണ് ഇന്ത്യൻ നാഷണൽ ആർമിയുടെ ഉത്ഭവത്തിനു കാരണം. തുടക്കത്തിൽ ജപ്പാൻ പട്ടാളം ബന്ദികളാക്കിയ ഇൻഡ്യൻ വംശജരായ യുദ്ധത്തടവുകാരായിരുന്നു ഈ സേനയുടെ അംഗങ്ങൾ. പിന്നീട് മലയ, ബർമ്മ എന്നീ പ്രദേശങ്ങളിലെ പ്രവാസി ഭാരതീയർ ഈ സേനയിൽ വോളണ്ടിയർമാരായി ചേർന്നു. അക്കാലത്ത് സ്ത്രീ ശാക്തീകരണത്തിന്റെ ഒരു മാതൃകയായിരുന്നു കാപ്റ്റൻ ലക്ഷ്മി സ്വാമിനാഥന്റെ നേതൃത്വത്തിലുള്ള വനിതാ പടയാളികൾ മാത്രമുള്ള ഝാൻസീ റാണി റെജിമന്റ്. ഇന്ത്യൻ നാഷണൽ ആർമിയിൽ സുഭാഷ് ചന്ദ്ര ബോസിനൊപ്പം പ്രവർത്തിച്ച സ്തുതിക്കാട്ട് കുട്ടികൃഷ്ണൻ നായർ എന്ന ഭടന്റെ ചിത്രം ചെർപ്പുളശ്ശേരി ഹൈസ്‌കൂൾ മതിലിൽ ആലേഖനം .ചെയ്തിട്ടുണ്ട്.

### കൂടുതൽ വായനക്ക്

### ഇംഗ്ലീഷ്
**The Springing Tiger:A study of a Revolutionary* by Hugh Toye
* *Jungle alliance, Japan and the Indian National Army* / Joyce C. Lebra, Singapore, Donald Moore for Asia Pacific Press,1971
* *Burma: The Forgotten War*, Jon Latimer, London: John Murray, 2004. ISBN 978-0-7195-6576-2
* *Japan's Greater East Asia Co-prosperity Sphere in World War II: selected readings and documents* / edited and introduced by Joyce C. Lebra, Kuala Lumpur; New York: Oxford University Press, 1975
* *Brothers Against the Raj --- A biography of Indian Nationalists Sarat and Subhas Chandra Bose* / Leonard A. Gordon, Princeton University Press, 1990
* *A Concise History of India* / Barbara D. Metcalf and Thomas R. Metcalf 
* *A History of India* / Hermann Kulke and Dietmar Rothermund
* *The Glass Palace* / Amitav Ghosh, London: HarperCollins, 2001

### പുറത്തേക്കുള്ള കണ്ണികൾ
### ഇംഗ്ലീഷ്

* From Banglapedia
* Article on Bose
* Website on Netaji and the I.N.A. 
* Netaji Subhas Chandra Bose & India's Independence
* Speeches of Netaji
* The Last Straw 
* Why the I.N.A. withdrew 
* Centre of South Asian Studies, University of Cambridge 
* Centre of South Asian Studies, University of Wisconsin 
* Mystery behind Netaji's Disappearance - 2
* Free Indian Legion
* BBC Report: Hitler's secret Indian army
* BBC Radio programme HITLER'S INDIAN ARMY Part of the Document Series, listen via RealPlayer. Incl. interview with the last living member of the I.N.A.
* Stand at East BBC Radio series on the British Indian Army especially the War against the Japanese, listen via RealPlayer.
* BBC report about the Indian Army fighting the Japanese during World War II
*'The Bombay Mutiny, 1946', ''Beyond the Broadcast'', BBC
* Indische Freiwilligen Legion der Waffen-SS/Indian SS volunteer Legion
* Infanterie-Regiment 950 indische Legion Freies Indien
* Battaglione Azad Hindostan; Indian Volunteer forces between Italian Army
* (Kadam Kadam Bhadaye Jaa.. (Every Step, Forward..)) Band of INA 
* Kadam kadam bhadaye ja - The INA song

വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:ഇന്ത്യൻ നാഷണൽ ആർമി
തൊപ്പി

ലഘുചിത്രം|വലത്ത്‌|200px
തല മറയ്ക്കാൻ ഉപയോഗിക്കുന്ന വേഷോപകരണമാണ് **തൊപ്പി**. ഹൈപ്പോതെർമിയ (hypothermia) എന്ന രോഗം തടയുന്നതിനും കാഴ്ചക്ക് ഭംഗി ഉണ്ടാക്കുന്നതിനും, തലയുടെയോ തലമുടിയൂടെയോ സുരക്ഷിതത്തിനോ തൊപ്പി ഉപയോഗിക്കാറുണ്ട്. പുരുഷന്മാർ മാത്രം ഉപയോഗിക്കുന്നതും സ്ത്രീകൾ മാത്രം ഉപയോഗിക്കുന്നതും പുരുഷ്ന്മാരും സ്ത്രീകളും ഉപയോഗിക്കുന്നതുമായ പലതരത്തിലുള്ള തൊപ്പികളുണ്ട്. ഇന്ത്യയിൽ താമസമാക്കിയ പോർത്തുഗീസുകാരുടെയും അടിമകളുടേയും മറ്റും സന്താനപരമ്പരകളായ ഒരു ജനവിഭാഗത്തെ തൊപ്പിക്കാർ എന്നാണ്‌ വിളിച്ചിരുന്നത് . 

പ്രാചീനകാലം മുതൽ തന്നെ മനുഷ്യർ പല തരത്തിലുള്ള തൊപ്പികൾ ധരിച്ചിരുന്നു. ഇന്നും പുതിയ രൂപഭാവങ്ങളോടെ തൊപ്പി മിക്കവാറും എല്ലാ രാജ്യങ്ങളിലും നിലനില്ക്കുന്നു. ചിലർക്ക് ചൂടും മഴയും മഞ്ഞും കൊള്ളാതിരിക്കാനുള്ളതാണ് തൊപ്പി. ചിലർക്ക് അത് ദേശ-ഗോത്ര-സംസ്കാര ചിഹ്നമാണ്. ചില സ്ഥലങ്ങളിൽ തൊപ്പി ധരിക്കുന്നത് ഒരു ആചാരവും അനുഷ്ഠാനവുമാണ്. തൊഴിലിനെയും സ്ഥാനമാനത്തെയും സൂചിപ്പിക്കുന്ന തരം തൊപ്പികളുമുണ്ട്.

പുല്ല്, വയ്ക്കോൽ, ചൂരൽ, തെങ്ങോല, കമുകിൻപാള, തുണി, പൂവ്, തൂവൽ, ലോഹം, ഗ്ലാസ്, തുകൽ, പ്ലാസ്റ്റിക്, റക്സിൻ തുടങ്ങി ഒട്ടനവധി വസ്തുക്കൾ കൊണ്ടുണ്ടാക്കിയ തൊപ്പികൾ നിലവിലുണ്ട്.

തൊപ്പി ധരിക്കൽ ഒരു സമരായുധവും ആയിട്ടുണ്ട്. ഫ്രഞ്ച് വിപ്ലവത്തിലെ പടയാളികൾ 'ഫ്രീജിയൻ ക്യാപ്പ്' ധരിച്ചിരുന്നത് ഉദാഹരണമാണ്. 'ഗാന്ധിത്തൊപ്പി'യാണ് ഇതിനുള്ള ഇന്ത്യൻ മാതൃക.

തൊപ്പി റോമിൽ സ്വാതന്ത്ര്യത്തിന്റെ പ്രതീകമായിരുന്നു. അടിമയെ സ്വതന്ത്രനാക്കുമ്പോൾ സ്വാതന്ത്ര്യത്തിന്റെ പ്രതീകമെന്നവണ്ണം തല മുണ്ഡനം ചെയ്ത് തൊപ്പിയണിയുന്ന പതിവ് അവിടെയുണ്ടായിരുന്നു.

പാളത്തൊപ്പി (തൊപ്പിപ്പാള ), ഓലത്തൊപ്പി, മുളന്തൊപ്പി, പൊലീസ് തൊപ്പി, പട്ടാളത്തൊപ്പി, കൌബോയ് തൊപ്പി, കൊമ്പുവച്ച തൊപ്പി, തൂവൽ പിടിപ്പിച്ച തൊപ്പി, കോമാളിത്തൊപ്പി, ചട്ടിത്തൊപ്പി, തുർക്കിത്തൊപ്പി എന്നിങ്ങനെ നൂറുകണക്കിനു മാതൃകകളിൽ തൊപ്പി ലോകമെങ്ങും പ്രചാരത്തിലുണ്ട്.

തൊപ്പിയുമായി ബന്ധപ്പെട്ട് മലയാളത്തിൽ ഉണ്ടായിട്ടുള്ള ശൈലികൾ ഇവയാണ് - തോറ്റു തൊപ്പിയിടുക, തൊപ്പിയിലൊരു തൂവൽകൂടി, തൊപ്പിയിടുക (ഇസ്ലാംമതം സ്വീകരിക്കുക). 

## പേരിനു പിന്നിൽ
ടോപി (topi) എന്ന ഉർദു പദത്തിൽ നിന്നാകണം 'തൊപ്പി' എന്ന പദം ഉണ്ടായതെന്നു കരുതപ്പെടുന്നു.

## വിവിധ മതങ്ങളിൽ

മുസ്ലിംങ്ങൾ സാധാരണ ധരിക്കുന്ന തൊപ്പി കുഫി എന്നറിയപ്പെടുന്നു. ഇത് പുണ്യകർമ്മമായും അല്ലാതെയും ധരിച്ചുവരുന്നു.മുസ്ലിയാക്കൾ സാധാരണ തലപ്പാവിന്റെ ഉള്ളിലായിട്ടാണ് തൊപ്പി ധരിക്കാറ്.

## ചിത്രശാല


File:Cap_തൊപ്പി.JPG|തൊപ്പി
File:Hat palathoppi.jpg|thumb|പാളത്തൊപ്പി (പുറം ഭാഗം)
File:Hat palathoppi kerala.jpg|thumb|പാളത്തൊപ്പി (അകം ഭാഗം


വർഗ്ഗം:വസ്ത്രധാരണം
ജനുവരി 20

ഗ്രിഗോറിയൻ കലണ്ടർ പ്രകാരം **ജനുവരി 20** വർഷത്തിലെ 20-ആം ദിനമാണ്. വർഷാവസാനത്തിലേക്ക് 345 ദിവസങ്ങൾ കൂടിയുണ്ട് (അധിവർഷങ്ങളിൽ 346).

## ചരിത്രസംഭവങ്ങൾ

* 1256 &ndash; ഇംഗ്ലണ്ടിലെ വെസ്റ്റ്മിനിസ്റ്ററിലെ വെസ്റ്റ് മിനിസ്റ്റർ കൊട്ടാരത്തിൽ ആദ്യമായി ഇംഗ്ലീഷ് പാർലമെന്റ് സമ്മേളിച്ചു.
* 1320 - ഡ്യൂക്ക് വ്ളഡിസ്ലാവ് ലോക്കെറ്റക് പോളണ്ടിലെ രാജാവാകുന്നു.
* 1785 - സയാമീസ് സൈന്യം വിയറ്റ്നാമിലെ രാഷ്ട്രീയ കുഴപ്പങ്ങളെ ചൂഷണം ചെയ്യാൻ ശ്രമിച്ചു. എന്നാൽ ടെയി സൺ റോച്ച് ഗ്രാം-സ്വായി മെകോങ് നദിയിൽ പതിയിരുന്ന് നശിപ്പിക്കുകയും ചെയ്തു.
* 1840 &ndash; വില്യം രണ്ടാമൻ നെതർലാൻഡ്സിലെ രാജാവായി.
* 1841 - ഹോങ്കോങ് ദ്വീപ് ബ്രിട്ടീഷുകാരുടെ അധീനതയിലായി.
* 1885 &ndash; എൽ.എ തോംസൺ റോളർ കോസ്റ്ററിനു പേറ്റന്റ് എടുത്തു.
*1922 - മലബാർ സമര നായകൻ വാരിയൻകുന്നത്ത് കുഞ്ഞഹമ്മദ് ഹാജിയെ ബ്രിട്ടീഷ് സൈന്യം വെടി വെച്ച് കൊന്നു 
* 1969 &ndash; ആദ്യത്തെ പൾസാർ ക്രാബ് നെബുലയിൽ കണ്ടെത്തി.
* 1969 - യുണൈറ്റഡ് സ്റ്റേറ്റ്സ് ഓഫ് ഇന്ത്യയുടെ 37-ാമത് പ്രസിഡന്റ് റിച്ചാർഡ് നിക്സൺ ഉദ്ഘാടനം ചെയ്തു.
* 1989 - ജോർജ്ജ് എച്ച്.ഡബ്ല്യു. ബുഷ് അമേരിക്കയുടെ 41-ആം പ്രസിഡന്റ് ആയി അധികാരത്തിലെത്തി.
* 2017 - അമേരിക്കൻ ഐക്യനാടുകളിലെ 45-ാമത് രാഷ്ട്രപതിയായി ഡോണൾഡ് ട്രംപ് അധികാരത്തിലെത്തി. ഓഫീസ് ഏറ്റെടുക്കുന്നതിൽ ഏറ്റവും പ്രായമുള്ള വ്യക്തിയായി.


## ജനനം

## മരണം

* 1922 - വാരിയൻകുന്നത്ത് കുഞ്ഞഹമ്മദ് ഹാജി 

## മറ്റു പ്രത്യേകതകൾ

വർഗ്ഗം:ജനുവരി 20
ബോബി ഫിഷർ

അമേരിക്കയിൽ ജനിച്ച ഒരു ചെസ് ഗ്രാൻഡ്മാസ്റ്ററാണ് **റോബർട്ട് ജെയിംസ് "ബോബി" ഫിഷർ**. (മാർച്ച് 9, 1943 - ജനുവരി 17, 2008). കൗമാര പ്രായത്തിൽ‌തന്നെ ചെസിലെ പ്രാവീണ്യം‌കൊണ്ട് പ്രശസ്തനായി. 1972-ൽ ഔദ്യോഗിക ലോക ചെസ് ചാമ്പ്യൻഷിപ്പ് നേടുന്ന അമേരിക്കക്കാരനായി. ഐസ്‌ലാൻഡിൽ നടന്ന ഫൈനലിൽ റഷ്യക്കാരനായ ബോറിസ് സ്പാസ്ക്കിയെയാണ് ഫിഷർ തോല്പിച്ചത്. ശീതയുദ്ധകാലത്ത് ഒരു റഷ്യക്കാരനെ തോല്പ്പിച്ച് ലോകകിരീടം നേടിയതിനാൽ അമേരിക്കയിൽ വളരെ പ്രശസ്തനായി. ലോകം കണ്ട എക്കാലത്തേയും മികച്ച ചെസ് കളിക്കാരിലൊരാളാണ് ഫിഷർ എന്ന് ചെസ് പണ്ഡിതർ വിലയിരുത്തിയിട്ടുണ്ട്. 1956-ൽ ന്യൂയോർക്ക് സിറ്റിയിൽ നടന്ന റോസെൻവാൾഡ് മെമ്മോറിയൽ ടൂർണമെന്റിൽ ഡൊണാൾഡ് ബ്രൌണും ബോബി ഫിഷറും തമ്മിലുള്ള ചെസ്സ് മത്സരം നൂറ്റാണ്ടിന്റെ കളി എന്ന പേരിൽ പ്രസിദ്ധമാണ്.

## ലോകകിരീടം
1972-ലെ കിരീടവിജയം 24 വർഷത്തെ ചെസിലെ റഷ്യൻ ആധിപത്യത്തിന് അന്ത്യം കുറിച്ചു.പതിനൊന്നാം ലോകചാമ്പ്യനാണ് ഫിഷർ. നൂറ്റാണ്ടിലെ പോരാട്ടം എന്നാണ് ഈ മത്സരം അറിയപ്പെട്ടത് . എന്നാൽ കിരീടം നിലനിർത്താനുള്ള മത്സരത്തിൽ നിന്നും ഫിഷർ പിന്മാറുകയും 1975-ലെ കിരീടം റഷ്യയുടെ അനാറ്റോളി കാർപ്പോവിന് ലഭിക്കുകയും ചെയ്തു.

## വിവാദങ്ങൾ
1992-ൽ മത്സരരംഗത്തേക്ക് മടങ്ങിയെത്തിയ ബോബി ഫിഷർ അമേരിക്കൻ വിലക്കിനെ അവഗണിച്ച് യുഗോസ്ലാവ്യയിൽ സ്പാസ്കിയുമായി വീണ്ടും ഏറ്റുമുട്ടി. അമേരിക്കയ്ക്കും ജൂതന്മാർക്കും എതിരായി പരാമർശങ്ങൾ നടത്തിയത് ഫിഷറെ വിവാദനായകനാക്കി. പിന്നീട് 2004-ൽ ഫിഷറിന്റെ പാസ്പോർട്ട് അമേരിക്ക റദ്ദാക്കിയതിനെത്തുടർന്ന് ജപ്പാനിലെ ടോക്കിയോയിലെ നരിതാ വിമാനത്താവളത്തിൽ വച്ച് അറസ്റ്റ് ചെയ്യപ്പെട്ടു. എന്നാൽ ലോകചാമ്പ്യൻ പട്ടം നേടിയ വേദിയായ ഐസ്‌ലാൻഡ് ഫിഷറിന് അഭയവും പൗരത്വവും അനുവദിച്ചു. ഐസ്‌ലാൻഡ് പൗരത്വം നേടിയ ഫിഷർ മരണം വരെ അവിടെയാണ് ജീവിച്ചത്.

## മരണം
അസുഖത്തെത്തുടർന്ന് 64-ആം വയസ്സിൽ ഐസ്‌ലന്റിലെ തന്റെ വസതിയിൽ വച്ച് മരണമടഞ്ഞു.

## അവലംബം


വർഗ്ഗം:ജീവചരിത്രം
വർഗ്ഗം:ചെസ്സ് കളിക്കാർ
വർഗ്ഗം:ലോക ചെസ്സ് ചാമ്പ്യന്മാർ
വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:മാർച്ച് 9-ന് ജനിച്ചവർ
വർഗ്ഗം:1943-ൽ ജനിച്ചവർ
വർഗ്ഗം:ജനുവരി 17-ന് മരിച്ചവർ
വർഗ്ഗം:2008-ൽ മരിച്ചവർ
കരിങ്ങാലി

ഒരു ഔഷധസസ്യമാണ് **കരിങ്ങാലി**. മുള്ളുകളുള്ള ഒരു ഇലപൊഴിയും വൃക്ഷമാണ് ഇത്. ഇതിന്റെ ശാസ്ത്രീയനാമം അക്കേഷ്യ കറ്റെച്ചു (*Acacia catechu*). 15 മീറ്റർ വരെ ഉയരത്തിൽ വളരുന്നു. ചൈന, ഇന്ത്യ എന്നീ രാജ്യങ്ങളിലും ഇന്ത്യൻ മഹാസമുദ്രത്തിലെ ദ്വീപുകളിലും കാണപ്പെടുന്നു. കേരളത്തിൽ ഇവ വ്യാപകമായി വളരുന്നു. ധന്തധാവനത്തിനായി കരിങ്ങാലി ഉപയോഗിക്കുന്നതിനാൽ സംസ്കൃതത്തിൽ ഇതിനെ ദന്തധാവന എന്നും വിളിക്കുന്നു. ഇവയുടെ പൂക്കളുടെ പ്രത്യേകത മൂലം ഇവയെ പലതായി തരം തിരിച്ചിട്ടുണ്ട്. ദാഹശമനിയായും കരിങ്ങാലി ഉപയോഗിക്കുന്നു.

മകയിരം നാളുകാരുടെ ജന്മനക്ഷത്ര വൃക്ഷംആണ് കരിങ്ങാലി 
## വിവിധ പേരുകൾ
* ശാസ്ത്രീയനാമം: അക്കേഷ്യ കറ്റെച്ചു
* ആംഗലേയം: ഡാർക്ക് കറ്റെച്ചു, കറ്റെച്ചു ട്രീ
* സംസ്കൃതം:ദന്തധാവന, ഖദിര, രക്തസാരം, യ്‌ഞജാംഗ

## ഉപയോഗം
കാതൽ‌, തണ്ട്, പൂവ് എന്നിവ ഔഷധനിർമ്മാണത്തിനു ഉപയോഗിക്കുന്നു. ഖദിരാരിഷ്ടം, ഖദിരാദി ഗുളിക ഖദിരാദി കഷായം എന്നിവ ഉണ്ടാക്കുന്നതിൻ ഉപയോഗിക്കുന്നു.. ആയുർവേദത്തിൽ ഇതിനെ കുഷ്ഠഘ്‌നൗഷധങ്ങളുടെ വർഗ്ഗത്തിൽ ഉൾപ്പെടുത്തിയിരിക്കുന്നു.

## ചിത്രശാല

File:Acacia_catechu_-_കരിങ്ങാലി_01.JPG|കരിങ്ങാലി
File:Acacia_catechu_-_കരിങ്ങാലി_02.JPG|കരിങ്ങാലിയുടെ പൂവ്
File:Acacia_catechu_-_കരിങ്ങാലി_03.JPG|കരിങ്ങാലിയില

File:Acacia catechu.jpg|കരിങ്ങാലി തൈകൾ



## അവലംബം

## പുറത്തേക്കുള്ള കണ്ണികൾ
* http://ayurvedicmedicinalplants.com/index.php?option=com_zoom&Itemid=99999999&page=view&catid=1&key=5

വർഗ്ഗം:ഔഷധസസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:അക്കേഷ്യ
വർഗ്ഗം:കേരളത്തിലെ സസ്യജാലം
കശ്മീരി ഭാഷ

**കശ്മീരി** (कॉशुर, کٲشُر *Koshur*) കശ്മീർ താഴ്‌വരയിൽ സംസാരിച്ചുവരുന്ന ഭാഷയാണ്‌.  71,47,587 ജനങ്ങളുടെ ഭാഷയായ ഇത്  സംസാരിക്കുന്നവരിൽ 67,97,587 ഇന്ത്യയിലും 3,50,000 പാകിസ്താനിലുമാണ്‌ അധിവസിക്കുന്നത്. ഇന്ത്യയിലെ ഒരു ഔദ്യോഗിക ഭാഷയാണ് കശ്മീരി.

## അവലംബം


## പുറത്തേക്കുള്ള കണ്ണികൾ



വർഗ്ഗം:ഇന്ത്യയിലെ ഭാഷകൾ
വർഗ്ഗം:കാശ്മീരി ഭാഷ
വർഗ്ഗം:ഇന്ത്യയിലെ ഔദ്യോഗിക ഭാഷകൾ
വർഗ്ഗം:ദാർദിക് ഭാഷകൾ
പടവലം

ഭക്ഷണമായും മരുന്നായും ഉപയോഗിക്കുന്ന കായയ്ക്കായി വളർത്തപ്പെടുന്ന ഒരു വള്ളിച്ചെടിയാണ്‌ **പടവലങ്ങ**. ഇന്ത്യയിലാണ്‌ ഇതിന്റെ ഉദ്ഭവം എന്ന് കരുതപ്പെടുന്നു. എങ്കിലും ഇന്ന് ലോകത്തിന്റെ മിക്ക ഭാഗങ്ങളിലും ഈ ചെടി വളർത്തപ്പെടുന്നുണ്ട്.

പടവലങ്ങയുടെ കായയ്ക്ക് ഒന്നര മീറ്റർ വരെ നീളമുണ്ടാകാം. ഇതിന്റെ ഇലകളും ഭക്ഷ്യയോഗ്യമാണ്‌. രാത്രിയാണ്‌ പടവലങ്ങയുടെ പൂക്കൾ വിരിയുക. ആൺപൂക്കൾ കുലകളായും പെൺപൂക്കൾ ഒറ്റയ്ക്കും ഒരേ ചെടിയിൽത്തന്നെ കാണപ്പെടുന്നു.

## ഇതും കാണുക
* കാട്ടുപടവലം
## ചിത്രശാല

File:Snake_Gourd_-_പടവലങ്ങ.JPG|പടവലങ്ങ
ചിത്രം:പടവലങ്ങ-കൃഷി.JPG
ചിത്രം:പടവലങ്ങ-പൂവ്.JPG
ചിത്രം:പടവലങ്ങ.JPG


വർഗ്ഗം:പച്ചക്കറികൾ
വർഗ്ഗം:കുക്കുർബിറ്റേസീ
വർഗ്ഗം:കേരളത്തിലെ സസ്യജാലം
പി.എൻ. പണിക്കർ

കേരള ഗ്രന്ഥശാലാ പ്രസ്ഥാനത്തിന് തുടക്കംകുറിച്ച വ്യക്തിയാണ് **പുതുവയിൽ നാരായണപ്പണിക്കർ** എന്ന **പി.എൻ.പണിക്കർ**. അദ്ദേഹത്തിന്റെ ചരമദിനം ആയ ജൂൺ 19 കേരളത്തിൽ 1996 മുതൽ വായനദിനമായി ആചരിക്കുന്നു. ജൂൺ 19 മുതൽ 25 വരെയുള്ള ഒരാഴ്ച കേരളത്തിലെ വിദ്യാഭ്യാസ വകുപ്പ് വായനവാരമായും ആചരിക്കുന്നു.

പ്രധാനമന്ത്രി നരേന്ദ്ര മോദി 2017-ൽ കേരളത്തിന്റെ  വായനാദിനമായ ജൂൺ 19, ഇന്ത്യയിൽ ദേശീയ വായനദിനമായി പ്രഖ്യാപിച്ചു. തുടർന്നുള്ള ഒരു മാസക്കാലം ദേശീയ വായനാമാസമായും ആചരിച്ചു വരുന്നു. പി. എൻ പണിക്കരുടെ ചരമ ദിനം വായന ദിനമായി ആചരിക്കുന്നു. ജൂൺ19 മുതൽ26 വരെ വായന വാരമായി ആചരിക്കുന്നു.

## ജീവിതരേഖ

ആലപ്പുഴ ജില്ലയിൽ നീലമ്പേരൂരിൽ  ഗോവിന്ദപിള്ളയുടെയും ജാനകിയമ്മയുടെയും മകനായി 1909 മാർച്ച് 1 തീയതി  പുതുവായിൽ നാരായണ പണിക്കർ ജനിച്ചു. എൽ.പി സ്കൂൾ അദ്ധ്യാപകനായിരുന്നു. 

## പ്രവർത്തനങ്ങൾ
1926 ൽ അദ്ദേഹം തന്റെ ജന്മനാട്ടിൽ "സനാതനധർമ്മം" എന്ന വായനശാല സ്ഥാപിച്ചു. ഒരു സാധാരണ ഗ്രന്ഥശാലാ പ്രവർത്തകനായി പ്രവർത്തനം തുടങ്ങിയ അദ്ദേഹത്തിന്റെ അഹോരാത്രമുള്ള പ്രവർത്തനത്തിന്റെ ഫലമായാണ് കേരള ഗ്രന്ഥശാലാ സംഘം സ്ഥാപിതമാകുന്നത്. 1945 സെപ്റ്റംബറിൽ തിരുവിതാംകൂർ ഗ്രന്ഥശാല സമ്മേളനം സംഘടിപ്പിച്ചു.1947-ൽ ഗ്രന്ഥശാലാസംഘം രജിസ്റ്റർ ചെയ്തു. 1949 ജൂലൈയിൽ ഇതിന്റെ പേര് തിരു-കൊച്ചി ഗ്രന്ഥശാലസംഘം എന്നാക്കി. 1958-ൽ കേരള ഗ്രന്ഥശാലാസംഘം ഉണ്ടായി. ഗ്രന്ഥശാല ഇല്ലാത്ത ഒരു ഗ്രാമവും കേരളത്തിലുണ്ടാവരുതെന്ന് അദ്ദേഹം ആഗ്രഹിക്കുകയും അതിനായി പ്രവർത്തിക്കുകയും ചെയ്തു.ആയിരക്കണക്കിന് ഗ്രന്ഥശാലകളെ സംഘത്തിന്റെ കീഴിൽ കൊണ്ടുവരാനും അദ്ദേഹത്തിന് കഴിഞ്ഞു. ഗ്രന്ഥശാല പ്രസ്ഥാനത്തിന്റെ നായകൻ, കാൻഫെഡിന്റെ സ്ഥാപകൻ തുടങ്ങി ഒട്ടനവധി സംഭാവനകൾ മലയാളത്തിനു നൽകി.  പിന്നീട് കേരള നിയമസഭ അംഗീകരിച്ച കേരള പബ്ലിക്ക് ലൈബ്രറീസ് ആക്റ്റ് അദ്ദേഹത്തിന്റെ സ്വപ്നമായിരുന്നു.പ്രവർത്തനം.
## അനൗപചാരിക വിദ്യാഭ്യാസ സമിതി

1977-ൽ ഗ്രന്ഥശാലാ സംഘം സർക്കാർ ഏറ്റെടുത്തു. അതുവരെ ഗ്രന്ഥശാലാസംഘത്തിൻറെ ജനറൽ സെക്രട്ടറി അദ്ദേഹമായിരുന്നു. ഗ്രന്ഥശാലാ പ്രവർത്തകർ ആദരവോടെ പണിക്കർസാർ എന്ന് വിളിക്കുന്ന അദ്ദേഹം നിർഭാഗ്യവശാൽ കേരളത്തിൻറെ രാഷ്ട്രീയസാഹചര്യങ്ങളിൽപ്പെട്ട് പിന്നീട് ഗ്രന്ഥശാലാസംഘത്തിൻറെ ആരും അല്ലാതായിത്തീരുകയും അദ്ദേഹം മറ്റൊരു പ്രസ്ഥാനം (കേരള അനൗപചാരിക വിദ്യാഭ്യാസ സമിതി) രൂപവത്കരിക്കുകയും അതിന്റെ പ്രവർത്തകനായി മാറുകയും ചെയ്തു.

## വായനാദിനം

അദ്ദേഹത്തിന്റെ ചരമദിനം കേരളത്തിൽ 1996 മുതൽ വായനദിനമായി ആചരിക്കുന്നു. ജൂൺ 19 മുതൽ 25 വരെയുള്ള ഒരാഴ്ച കേരളത്തിലെ വിദ്യാഭ്യാസ വകുപ്പ് വായനാ വാരമായും ആചരിക്കുന്നു.വായന ദിന സന്ദേശം വായിച്ചു വളരുക ചിന്തിച്ചു വിവേകം നേടുക

## നിര്യാണം
1995 ജൂൺ 19-ന് അന്തരിച്ചു. 86 വയസ്സായിരുന്നു.

## സ്മാരകം
 
പി.എൻ. പണിക്കർ അദ്ധ്യാപകനായി   പ്രവർത്തിച്ചിരുന്ന അമ്പലപ്പുഴ ഗവ. എൽ.പി.സ്‌കൂൾ, അദ്ദേഹത്തിന്റെ സ്മാരകമായി പി.എൻ. പണിക്കർ സ്മാരക ഗവ.എൽ.പി.സ്‌കൂളായി 2014 ൽ വിദ്യാഭ്യാസവകുപ്പ് പുനർനാമകരണം ചെയ്തു.

## അവലംബം

## ഇതും കാണുക
*പി.എൻ. പണിക്കർ സ്മാരക ഗവ.എൽ.പി.സ്‌കൂൾ

വർഗ്ഗം:1909-ൽ ജനിച്ചവർ
വർഗ്ഗം: 1995-ൽ മരിച്ചവർ
വർഗ്ഗം:മാർച്ച് 1-ന് ജനിച്ചവർ
വർഗ്ഗം:ജൂൺ 19-ന് മരിച്ചവർ

വർഗ്ഗം:ഗ്രന്ഥശാലാ പ്രവർത്തകർ
വർഗ്ഗം:ആലപ്പുഴ ജില്ലയിൽ ജനിച്ചവർ
വിവരസാങ്കേതികരംഗത്തെ പ്രശസ്തരുടെ പട്ടിക

വിഭാഗം:പട്ടികകൾ

വർഗ്ഗം:വിവരസാങ്കേതികവിദ്യാവിദഗ്ദ്ധർ